title: Erkki Kanerva (toimittaja)

text: Erkki Kanerva julkaisi vuosina 1969–2006 nimimerkillä Jammu ainutlaatuisen 38-osaisen kirjasarjan murrepakinoita, Yrjö-kirjat. Yksittäisiä pakinoita julkaistiin ensin kaupunkilehti Tamperelaisessa sekä aikakauslehti Hymyssä.


title: Erkki Kanerva (toimittaja)

text: Yrjö-kirjat ilmestymisvuosittain:Kirjat ovat tekijän kuvittamia


title: Erkki Kanerva (toimittaja)

text: Kustantajat: 1–5, 9–16: Kustannus-Vaihe Ky, 6–8: Kustannusmiehet Ky, 17–21: Kustannus 21 Ky, 22: Yrjö Oy, 23–32: Kustannus-Yrjö Oy ja 33–38: Kustannusosakeyhtiö Haulitorni


title: Erkki Kanerva (toimittaja)

text: Kirjat 1–32 ovat pehmeäkantisia, 33–38 kovakantisia.


title: Erkki Kanerva (toimittaja)

text: Kirjoista ilmestyi myös kasetit Yrjö äänessä 1 ja Yrjö äänessä 2, joissa Kauko Helovirta lukee pakinoita kirjoista 1, 2, 4, 12, 15, 16 ja 17. Tuotanto Tamvox Oy (TXC-105 ja TXC-106). Yrjö-aiheinen TV-sarja ilmestyi myös.


title: Reason

text: Reason on brittilaulaja Melanie C:n toinen sooloalbumi. Se julkaistiin vuonna 2003.


title: Tiheikkölaulajat

text: Tiheikkölaulajat ("Atrichornis") on pienikokoisten varpuslintujen suku. Niitä löytyy luonnonvaraisina ainoastaan Australiasta. Tiheikkölaulajiin kuuluu kaksi lajia, jotka kumpikin ovat noin 20 cm pitkiä lintuja, joilla on ruskea tai musta höyhenpeite. Molemmat lajit elävät tiheän alankokasvillisuuden keskellä. Tiheikkölaulajat ovat hyviä juoksemaan, mutta lentotaito on heikko. Koiraiden laulu on kovaäänistä, muuten tiheikkölaulajia on vaikea nähdä. Naaraat rakentavat kuppimaisen pesän lähelle maata ja hoitaa poikaset yksin.


title: Tiheikkölaulajat

text: Tiheikkölaulajien, aikaisemmalta nimeltään tiheikkölinnut, heimoon (Atrichornithidae) kuuluu yksi suku: tiheikkölaulajat ("Atrichornis"), johon kuuluu kaksi lajia. Kumpikin laji on uhanalainen. Isotiheikkölaulajan luultiin vuonna 1889 kuolleen sukupuuttoon, mutta se löydettiinkin uudelleen vuonna 1961. Vuodesta 1976 alkaen sen levinneisyysalue Lounais-Australiassa on laajentunut.


title: Beautiful Intentions

text: Beautiful Intentions on brittiläisen Melanie C:n kolmas sooloalbumi. Se julkaistiin vuonna 2005.


title: This Time (Melanie C:n albumi)

text: This Time on brittiläisen Melanie C:n neljäs ja viimeisin sooloalbumi. Se julkaistiin vuonna 2007.


title: Hermostopiena

text: Hermostopiena on alkion kehityksessä esiintyvä tilapäinen rakenne, josta erilaistuu monia soluja kehon eri osiin. Se sijaitsee epidermin ja hermostoputken välissä. Hermostopiena irtoaa ektodermistä ja muodostaa muun muassa ääreishermoston.


title: Hermostopiena

text: Neurulaatiossa tapahtuvan hermostoputken sulkeutumisen seurauksena muodostuu hermostopiena, joka sijaitsee selänpuoleisesti hermostoputkeen nähden. Hermostopienaa on lähes koko sikiön pituudelta, ja sen kehitys tapahtuu monessa eri osassa. Osa hermostopienaperäisitä soluista saa määrätyn tehtävän jo ennen irtautumistaan hermostopienasta. Tätä kutsutaan varhaiseksi määräytymiseksi.


title: Hermostopiena

text:
Hermostopienan osat jaotellaan sijaintipaikan mukaan neljään pääryhmään:
Kraniaalisen hermostopienan solut kulkeutuvat nielukaariin, jossa solut erilaistuvat neuroneiksi, melanosyyteiksi, gliasoluiksi, odontoblasteiksi sekä kasvojen alueen luuta ja rustoa tuottaviksi soluiksi. Lisäksi osasta muodostuu kateenkorvan soluja.
Vartalon hermostopienan solut vaeltavat kahta pääkulkureittiä. Pinnan epiteelin alla kulkevat solut muodostavat melanosyyttejä, kun taas hermostoputken ja somiittien välistä vaeltavat solut muodostavat useita rakenteita, kuten selkäydinhermosolmut, autonomisen ääreishermoston, selkäydinhermojen Schwannin solut, lisämunuaisytimen ja aorttaa ympäröivät hermosolut.
Sydänhermostopiena sijaitsee kraniaalisen ja vartalon hermostopienan välissä. Sydänhermostopienasta muodostuu aortan ja keuhkovaltimon välinen seinämä, sekä suurten valtimoiden alkuosan lihas-sidekudosseinämä.
Täältä peräisin olevat solut muodostavat suoliston parasympaattiset gangliot.


title: Cliffs of Dover

text: Cliffs of Dover on yhdysvaltalaisen kitaristi Eric Johnsonin instrumentaalikappale vuonna 1991 julkaistulta albumilta "Ah Via Musicom". Kappale voitti vuonna 1992 Grammy-palkintogaalassa "Best Rock Instrumental Performance"-sarjan (suom. "Paras instrumentaalirock-kappale").


title: Cliffs of Dover

text: Nauhoituksissa Johnson käytti Gibson ES-335-kitaraa, mutta hän yleensä soittaa kappaleen Fender Stratocasterilla.


title: Cliffs of Dover

text: "Cliffs of Doverin" cover-versiota pystyy soittamaan "" -videopelissä. Kappale on pelin toinen instrumentaalikappale An Endless Sporadic -yhtyeen "Impulse"-kappaleen lisäksi.


title: Live Hits

text: Live Hits on brittilaulaja Melanie C:n live-DVD, joka taltioitiin Lontoossa elokuussa 2006 ja julkaistiin loppuvuodesta. DVD sisältää sekä akustisia että koko bändin versioita valikoiduista kappaleista Melanien kolmelta studioalbumilta.


title: Simpsonit (12. tuotantokausi)

text: Simpsoneiden 12. tuotantokausi alkoi Suomessa 30. syyskuuta 2001, ja päättyi 17. helmikuuta 2002. Kauden DVD-boksi ilmestyi Suomessa 18. syyskuuta 2009 ja Yhdysvalloissa 18. elokuuta 2009.


title: Simpsonit (12. tuotantokausi)

text: Suluissa jakson alkuperäinen nimi.


title: Max Euwe

text: Machgielis (Max) Euwe (20. toukokuuta 1901 – 26. marraskuuta 1981) oli hollantilainen shakinpelaaja, matemaatikko, kirjailija ja shakin viides maailmanmestari. Hän oli myös FIDE:n presidentti 1970–1978.


title: Max Euwe

text: Max Euwe syntyi Watergraafsmeerin kaupungissa Amsterdamin lähellä. Hän oppi shakin äidiltään nelivuotiaana, muttei täysin omistautunut pelille lapsena ja pysyi amatöörinä useita vuosia. 1921 hän voitti Hollannin mestaruuden ensimmäistä kertaa (Hän voitti sen ennätykselliset 12 kertaa 1921–1955).


title: Max Euwe

text: Matematiikan opiskeluista Amsterdamin yliopistossa hän valmistui 1923 ja saavutti tohtorin tutkinnon 1926. Hänen pääasiallinen ammattinsa oli opettaminen ja sen vuoksi löysi aikaa ainoastaan pelatakseen pienissä turnauksissa lomien aikana. 1928 hän voitti toisen ja viimeisen maailman amatöörien mestaruuden, joka pelattiin Haagissa, ja saavutti hyviä turnaustuloksia 1930-luvulla. Hän voitti Hastingsissa 1930–31, oli toinen Bernissä 1932 ja Zürichissa 1934 ja tänä aikana pelasi otteluita José Raúl Capablancaa, Salomon Flohria ja Rudolf Spielmania vastaan.


title: Max Euwe

text: 1935 Aleksandr Alehin valitsi hänet vastustajakseen MM-otteluun. Euwe voitti ottelun voittaen 9 peliä, häviten 8 ja 13 päättyi tasan. Hänestä tuli näin viides maailmanmestari. Euwen voitto oli yllätys ja sen on väitetty johtuneen Alehinin alkoholismista. Salo Flohr, joka avusti Euwea ottelun aikana, oli kuitenkin sitä mieltä, että Alehinin liian suuri itseluottamus ennen ottelua oli suurempi syy. Maailmanmestarit Vasili Smyslov, Boris Spasski, Anatoli Karpov ja Garri Kasparov analysoivat myöhemmin ottelun pelejä ja tulivat siihen tulokseen, että Euwen pelaamisen taso oli maailmanmestaruuden arvoinen.


title: Max Euwe

text: Euwe hävisi uusintaottelun kaksi vuotta myöhemmin. Toisen maailmansodan jälkeen hän saavutti parhaan turnaustuloksensa Groningenissä, jossa hän oli toinen. Alehinin kuoltua hän suoriutui huonosti maailmanmestaruusturnauksessa 1948 eikä enää pärjännyt turnauksissa entiseen tapaansa.


title: Max Euwe

text: 1970–1978 Euwe oli FIDE:n presidentti ja vieraili sen edustajana omalla kustannuksellaan yli sadassa maassa. Suureksi osaksi hänen ansiostaan yli 30 uutta maata liittyi organisaation jäseneksi.


title: Max Euwe

text: Euwe on kirjoittanut yli 70 shakkikirjaa, mikä on enemmän kuin kukaan toinen maailmanmestari on tehnyt. Toistaiseksi ainut suomennettu on "Shakin Hienouksia" (Tammi 1978) Walter Meidenin kanssa.


title: Ultima VI

text: Ultima VI: The False Prophet Origin Systemsin kehittämä ja alun perin 1990 julkaisema "Ultima"-tietokoneroolipelisarjan videopeli.


title: Ultima VI

text: Muutamia vuosia Lord Britishin valtaanpaluun jälkeen, Avatar vangitaan ja siivekkäät demonit, Gargoilit, aikovat uhrata hänet alttarilla. Hänen ystävänsä pelastavat hänet ja ottavat gargoilipapilta pyhän kirjakäärön. Avatarin tehtävä on valloitta Hyveiden alttarit gargoileilta.


title: Hippiäiskotinga

text: Hippiäiskotinga ("Calyptura cristata") hyvin harvinainen Mata Atlântican metsäalueella Itäisessä Brasiliassa elävä varpuslintu, joka on luokiteltu äärimmäisen uhanalaiseksi. Se on sukunsa ainut laji.


title: Hippiäiskotinga

text: Hippiäiskotingat ovat pienehköjä lintuja pikkunapparien heimossa. Niiden koko on noin 8 cm. Väritykseltään ne muistuttavat melko paljon hippiäistä. Linnun rinta ja pyrstöntyvi ovat keltaiset, selkä on oliivinvihreä. Hippiäiskotingan päässä on leveähkö punainen raita, jota reunustavat kapeammat mustat raidat. Siivet ovat mustat ja niissä on kaksi valkoista raitaa. Pyrstö on erittäin lyhyt. Linnun äänet ovat yksittäisiä ja teräviä säveliä.


title: Hippiäiskotinga

text: Linnut käyttävät ravintonaan hedelmiä, mettä ja hyönteisiä. Vuonna 1996 julkaistun tutkimuksen mukaan hippiäiskotingat näyttävät erikoistuneen mistelin hedelmiin.


title: Hippiäiskotinga

text: Hippiäiskotingaa luultiin sukupuuttoon kuolleeksi lähes sadan vuoden ajan, kunnes niitä löytyi pieneltä alueelta Serra dos Órgãosin kansallispuistosta. Myöhemmin vahvistamattomia havaintoja on tehty Ubatuban kaupungista. Hippiäiskotingojen suurin uhka on yli 1 000 m:n korkeudessa olevien metsien hakkuut. Lisäksi linnun ravintona käyttämien ananaskasvien, mistelien ja orkideojen kerääminen on uhkana lajille.


title: Hippiäiskotinga

text: Lajista on maailman museoissa noin 50 näytettä, kaikki kerätty ennen 1890-lukua. Niistä kolme on Helsingissä Luonnontieteellisessä keskusmuseossa.


title: M/S UND Adriyatik

text: M/S UND Adriyatik () on turkkilaisen U.N Ro-Ro İşletmeleri A.Ş:n omistama ro-ro-rahtialus. Alus on rakennettu vuonna 2001 Flensburger Schiffbau-Gesellschaftin telakalla Flensburgissa, Saksassa. Kuollutta painoa laivalla on 14 200 tonnia. "UND Adriyatik" on rekisteröity Turkin lipun alle ja sen kotisatama on Istanbul.


title: M/S UND Adriyatik

text: UND Adriyatikin sisaraluksia ovat M/S Maersk Vlaardingen, M/S UND Birlik, M/S Maersk Voyager, M/S UND Ege ja M/S UND Atılım.


title: M/S UND Adriyatik

text: Pituutta UND Adriyatikilla on 193 metriä, leveyttä 26 metriä ja syväys on 7,4 metriä. Laivan koko tilavuus (bruttovetoisuus) (GT) on 22 900 ja matkustus- ja lastitilojen tilavuus (nettovetoisuus) (NT) 6 870. Aluksen lastikapasiteetti on 3 256 metriä ja konttikapasiteetti on 512. Laivan huippunopeus on 21,5 solmua.


title: M/S UND Adriyatik

text: Laivan pääkoneina on kaksi MaK 9M43 dieselmoottoria, jotka yhdessä kehittävät 16 200 kilowatin tehon.


title: M/S UND Adriyatik

text: UND Adriyatik on ro-ro-alus ("roll on roll off"), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. UND Adriyatikin lastaukseen ja purkamiseen kuluu aikaa viidestä kuuteen tuntiin. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S UND Adriyatik

text: 9. kesäkuuta 2001 alus laskettiin vesille ja 29. syyskuuta se luovutettiin Und Denizcilik A.S:n omistukseen, joka rekisteröi sen Turkin lipun alle nimellä "UND Adriyatik". Kotisatamaksi tuli Istanbul. Tämän jälkeen alus aloitti liikennöinnin Istanbulissa sijaitsevan Pendikin ja Italian Triesten välillä. Matkaan kuluu aluksella aikaa 52 tuntia. Vuodesta 2004 vuoteen 2005 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi U.N Ro-Ro İşletmeleri A.Ş:n omistukseen.


title: M/S UND Adriyatik

text: Varhain keskiviikkoaamuna 6. helmikuuta 2008 alus syttyi tuleen noin 24 kilometrin päässä Kroatian rannikolla sijaitsevasta Rovinjin kaupungista länteen. Alukselta annettiin hätäsanoma kello 4.04 paikallista aikaa. UND Adriyatik oli matkalla Istanbulista Triesteen. Koko 22-henkinen miehistö ja yhdeksän matkustajaa pelastettiin läheltä kulkevalle kreikkalaiselle M/S Ikarus Palace -alukselle, joka kuljetti heidät Italian Venetsiaan. Lastina UND Adriyatikillä oli 100–200 tonnia öljyä, yhdeksän tonnia muita vaarallisia aineita ja 200 rekkaa.


title: M/S UND Adriyatik

text: Kroatialaiset sammutuslentokoneet ja hinaajat saapuivat pian paikalle yrittämään sammuttaa paloa. Lentokoneet poistuivat kuitenkin pian, sillä niistä ei tilanteessa ollut hyötyä. Tulipalo sai alkunsa aluksen sisältä, joten sitä ei ollut mahdollista sammuttaa ulkopuolelta. Hinaajat kuitenkin jatkoivat veden suihkuttamista UND Adriyatikin runkoon tarkoituksena alentaa lämpötilaa ja estää rungon mahdollisia vaurioita. Pelättiin myös räjähdystä, jos tuli olisi yltänyt polttoainetankkeihin saakka. Merivirtaukset kuljettivat alusta kohti Kroatian rannikkoa. Alus oli myös ympäröity puomeilla mahdollisten öljyvuotojen varalta, mutta niiltä vältyttiin. Aamulla 7. helmikuuta laiva paloi yhä ja sen sijainti oli noin kahdeksan kilometriä Brijunin saarilla sijaitsevasta kansallispuistosta. Iltapäivällä tulipalo saatiin hallintaan ja Kroatian rannikko säästyi öljykatastrofilta.


title: M/S UND Adriyatik

text: 8. helmikuuta koko tulipalo saatiin sammumaan ja alettiin neuvotellaan, mihin satamaan alus hinataan. Yksi mahdollinen määpänpää oli Italian Trieste.


title: M/S UND Adriyatik

text: Sammutusoperaatiossa oli mukana Alankomaista saapuneita laivapalojen asiantuntijoita, jotka laivan omistaja oli palkannut.


title: M/S UND Adriyatik

text: 17. helmikuuta alus sijaitsi noin kahdeksan kilometrin päässä merellä kroatialaisesta Pulan kaupungista, kun italialaiset hinaajat alkoivat hinata alusta kohti Triesteä. 19. helmikuuta UND Adriyatik saapui Triesteen.Uutiset:


title: M/S UND Adriyatik

text: Valokuvia ja videoita:


title: Lauri Tihinen

text: Lauri Tihinen (s. 12. lokakuuta 1977 Viiala) on suomalainen entinen lentopalloilija ja nykyinen lentopallovalmentaja. Tihinen valmensi kaudella 2014-15 Akaa-Volleyta. Hän on myös päävalmentaja -02 syntyneiden poikien aluejoukkueessa.


title: Drongot

text: Drongot (Dicruridae) on pienikokoisten varpuslintujen heimo. Niitä esiintyy luonnonvaraisina trooppisilla alueilla Afrikassa, Aasiassa ja Euroopassa. Drongot ovat hyönteissyöjiä, ja ne viihtyvät avoimilla alueilla. Useimmat ovat mustia tai tummanharmaita pääväritykseltään, ja niillä on pitkä pyrstö sekä lyhyet jalat. Kokonaispituus on 18–36 cm. Drongot munivat 2–4 munaa korkealle puuhun. Ne ovat aggressiivisia ja pelottomia lintuja, jotka koostaan huolimatta hyökkäävät isompienkin lajien kimppuun, jos oma pesä tai poikaset ovat uhattuna.


title: Drongot

text: Drongoihin kuuluu yksi suku ja 22 lajia.


title: Suomen Cup (lentopallo)

text: Lentopallon Suomen Cupia on pelattu vuodesta 1968 lähtien. 1993 finaali pelattiin miehillä kaksiosaisena. 1998 ja 1999 lentopallo-ottelut pelattiin kahdesta jaksovoitosta sekä naisilla, että miehillä. Noissa otteluissa jaksovoittoon riitti kaksi erävoittoa (paitsi mahdollinen kolmas jakso, joka oli "kerrasta poikki") ja otteluvoittoon vastaavasti kaksi jaksovoittoa. Vuosina 1982-1985 miehillä ratkaistiin myös pronssimitalit, kun ei pelattu loppuottelua, vaan sarjamuotoinen loppusarja. Suomen Cupia ei pelattu vuosina 1986–1989 ja naisilla sitä ei pelattu myöskään vuosina 1969–1974. Naisilla loppusarja pelattiin vuosina 1975 ja 1983–1985.


title: Suomen Cup (lentopallo)

text: Cupin suuria yllätyksiä on muun muassa 2-sarjalaisen Pielisjoen Karin voitto Pieksämäen NMKY:stä kaudella 1977, jolloin Namika oli hallitseva Suomen sarja- ja cupmestari.


title: Suomen Cup (lentopallo)

text: Kaudella 2010 liigajoukkueet ja parhaat Ykkössarjan joukkueet pelasivat Liiga Cupia ja Suomen Cup muuttui alempisarjalaisten kilpailuksi. Nykyisin kaikki halukkaat jälleen osallistuvat Suomen Cupiin.


title: Suomen Cup (lentopallo)

text: Vuoden 2010 Suomen Cupin finaaliin selvisi Haukivuoren Kisailijat joka kukisti 2-sarjalaisten välisessä semifinaalissa LiVo/PyU:n 3-0 (25-22,25-18,25-19). Toinen finalisti selvisi 13. marraskuuta, jolloin 3-sarjalainen Kiikoisten Kirma hävisi kotonaan 2-sarjassa pelaavalle Liedon Parmalle 1-3. Parma vei loppuottelun puhtaasti 3-0. Liigacupin finaalissa Team Lakkapää löi Pielaveden Sammon 3-1. Kaikki loppuottelut pelattiin Salossa 28. marraskuuta.


title: Suomen Cup (lentopallo)

text: Syksyllä 2011 aloitetusta Suomen Cupista lähtien on loppuottelut pelattu vuodenvaihteen jälkeen, viimeisimpinä kausina ns. "final four" -turnauksina, joissa viikonlopun aikana pelataan sekä välierät että loppuottelut niin miehissä kuin naisissakin.


title: Bad Kissingen

text: Bad Kissingen on kaupunki Baijerin osavaltiossa, keskisessä Saksassa. Se kuuluu Unterfrankenin hallintopiiriin ja toimii Bad Kissingenin piirikunnan hallintokaupunkina. Kaupungin asukasluku on noin 22 000 ja pinta-ala 69,42 neliökilometriä.


title: Bad Kissingen

text: Bad Kissingen sijaitsee Mainin 135-kilometrisen sivujoen Fränkische Saalen varrella Rhönin vuoristoalueen eteläpuolella. Kaupunki on jaettu yhdeksään kaupunginosaan (): Albertshauseniin, Arnshauseniin, Bad Kissingeniin, Garitziin, Hauseniin, Kleinbrachiin, Poppenrothiin, Reiterswieseniin ja Winkelsiin.


title: Bad Kissingen

text: Varhaisin tunnettu maininta Bad Kissingenistä on peräisin vuodelta 801. Tuolloin se tunnettiin nimellä "chizzicha". Asutus kehittyi etenkin lähteittensä ansiosta ja vuonna 1279 se mainittiin ensimmäisen kerran kaupunkina, oppidumina. 1800-luvulla Kissingenistä muodostui varsinainen kylpyläkaupunki. Se oli niin Baijerin kuin muidenkin eurooppalaisten monarkioiden kuninkaallisten suosiossa. Nimen "Bad" kaupunki sai nimeensä virallisesti 24. huhtikuuta vuonna 1883.


title: Bad Kissingen

text: Osana Preussin-Itävallan sotaa Bad Kissingenissä käytiin baijerilaisten ja preussilaisten joukkojen välinen taistelu 10. heinäkuuta vuonna 1866.


title: Mätäkivenmäki

text: Mätäkivenmäki on metsäinen kukkula, joka sijaitsee Tuusulan eteläosassa, Helsingistä Hyrylään johtavan moottoritien eli Tuusulanväylän itäpuolella. Se kohoaa noin 80 metrin korkeuteen merenpinnasta ja 30 metriä ympäristöstään. Alue on nykyisin yleistä ulkoilualuetta, jolle on rakennettu polkuverkosto. Suurin osa alueesta on kovaa hiekka- tai kangaspohjaa, mutta kivikoita ja suomaastoakin siellä on. Mätäkivenmäen alue on myös merkittävä pohjavesialue.


title: Mätäkivenmäki

text: Alueella sijaitsee myös Firan hiekkakuoppa, johon on rakennettu motocrossrata sekä muutama hyppyri. Vuonna 1995 päätettiin, ettei kuoppaa saa käyttää motocross-ajeluun, mutta päätös kumottiin. Tuusulan kunta pystytti vuonna 2008-2009 alueelle Moottorikäyttöisellä ajoneuvolla ajo kielletty -liikennemerkkejä, jotka luultavasti harrastajat poistivat hyvin pian.


title: Mätäkivenmäki

text: Paikan nimi johtuu alueella tien varressa aikoinaan olleesta suuresta rapakivilohkareesta, joka kuitenkin räjäytettiin 1920-luvulla tietä levennettäessä.


title: Mätäkivenmäki

text: Vanha Tuusulantie kulkee mäen yli läheltä sen korkeinta kohtaa. Moottoritien valmistuttua se jäi sivutieksi, mutta alkujaan se on ollut osa jo 1600-luvulla Helsingistä Hämeenlinnaan johtanutta päätietä ja vielä 1950-luvulla osa valtateitä 4 ja 5. Menneinä aikoina, varsinkin 1800-luvulla, Mätäkivenmäellä oli pelottava maine Helsingin–Hämeenlinnan tien vaarallisimpana kohtana, jossa maantierosvojen kerrottiin usein ryöstävän tiellä kulkijoita, varsinkin kaupungista kauppamatkoilta palaavia maalaisia.


title: Mätäkivenmäki

text: Vuoden 1952 olympialaisissa maratonjuoksun reitti kulki Helsingin olympiastadionilta Tuusulantielle, sitä pitkin Mätäkivenmäen rinteeseen ja takaisin stadionille. Juoksun kääntöpaikalle on tien varteen pystytetty kivinen muistomerkki.


title: Kremlin asehuone

text: Kremlin asehuone () on Moskovan Kremlissä sijaitseva museo. Museo sijaitsee vuonna 1851 valmistuneessa rakennuksessa Kremlin lounaisosassa lähellä sisäänkäyntiä ja Borovitski-tornia. Museossa on näytteillä vanhoja aseita, tsaarien kruununjalokiviä ja muita jalokivitöitä ja kulta- ja hopeaesineitä 1200-1800-luvuilta. Samassa rakennuksessa on Valtion aarrekammion ("Almaznyi fond") pysyvä näyttely, jossa on esillä erityisen arvokkaita jalokiviaarteita.


title: Kremlin asehuone

text: Ennen vuotta 1851 kokoelmat sijaitsivat sittemmin "Kremlin kasarmeina" tunnetussa, vuonna 1809 valmistuneessa rakennuksessa, joka purettiin 1959 uuden Kremlin valtionpalatsin (Kremlin kongressipalatsin) tieltä.


title: Band on the Run

text: Band on the Run on Wingsin albumi vuodelta 1973. Sillä on 9 kappaletta, ja se äänitettiin Lagosissa, Nigeriassa.


title: Band on the Run

text:
"Kaikki kappaleet Linda tai/ja Paul McCartney, jollei toisin ilmoitettu."
Rollingstone.com


title: Star Wars (kolikkopeli)

text: Star Wars on Atarin kolikkopeli vuodelta , ja on yksi varhaisten kolikkopelien suurimpia klassikoita. Se käytti täyttämätöntä vektorigrafiikkaa sekä suoraan elokuvasta digitoituja puhe-ääniä.


title: Star Wars (kolikkopeli)

text: Pelaaja ohjaa Luke Skywalkerin X-wingiä ohjaajan näkökulmasta.


title: Star Wars (kolikkopeli)

text: Ensimmäinen vaihe on Kuolemantähden ympärillä liikkuvien TIE-hävittäjien ammuskelu. Toinen vaihe on Kuolemantähden pinnalla lentely. Tällöin pujotellaan tornien välissä. Kolmas vaihe on Kuolemantähden käytävässä lentäminen esteiden välistä puikkelehtien, jonka päätteeksi pitää ampua kuiluun ammus, joka tuhoaa koko Kuolemantähden. Tämän jälkeen peli alkaa alusta ja siirrytään vaikeampaan vaikeustasoon.


title: Star Wars (kolikkopeli)

text: Pelistä on julkaistu käännöksiä useille kotitietokoneille sekä Atarin pelikonsoleille. Muun muassa Domark julkaisi useita käännöksiä tietokoneille.


title: Arkkienkelin katedraali

text: Arkkienkelin katedraali () on Moskovan Kremlissä oleva 1300-luvulla rakennettu kirkko.


title: Arkkienkelin katedraali

text: Kirkon suunnittelijasta ei ole tietoa. Se rakennettiin Moskovan suuriruhtinaiden ja myöhemmin tsaarien hautakammioksi.


title: Arkkienkelin katedraali

text: Kirkkoon on haudattu useimmat Venäjän hallitsijat aina Iivana Kalitasta ja Dimitri Donskoista Aleksei Mihailovitšiin; myös Pietari Suuren lähin seuraaja Pietari II, jota ei koskaan kruunattu keisariksi, on haudattu sinne.


title: Arkkienkelin katedraali

text: Huomattavin poikkeus on Pyhän Kolminaisuuden luostariin Sergijev Posadissa (ent. Zagorsk) haudattu Boris Godunov.


title: Arkkienkelin katedraali

text: Kirkon lattiatilan täyttävät sinne haudattujen sarkofagit; muutaman kanonisoidun suuriruhtinaan haudan päällä on katos ja jatkuvasti palavia kynttilöitä ja lampukoita.


title: Arkkienkelin katedraali

text: Kirkko on vallankumouksen jälkeen ollut avoin yleisölle; nykyään siellä toimitetaan huomattavien henkilöiden muistopalveluksia.


title: Alma Koskela

text: Alma Koskela on torppari Jussi Koskelan vaimo Väinö Linnan romaanitrilogiassa Täällä Pohjantähden alla. Pariskunnalla on kolme poikaa, Akseli, Aleksi ja Akusti, joista kaksi jälkimmäistä teloitetaan kenttätuomion päätöksellä Suomen sisällisodan loppuvaiheessa.


title: Alma Koskela

text: Alma on luonteeltaan sopeutuvainen ja ahkera. Hän sietää aviomiehensä hermostumiset kärsivällisesti ja tyytyy vähään. Alman ja romaanisarjan muita naishahmoja on myöhemmin kritisoitu patriarkaaliseen yhteiskuntaan alistuviksi ja siten yksipuolisiksi.


title: Alma Koskela

text: Alma esiintyy trilogian jokaisessa osassa. Hän on myös ensimmäinen nainen joka mainitaan romaanissa nimeltä.


title: Voitto Koskela

text: Voitto Koskela (1918–1940) on Akseli ja Elina Koskelan kolmas poika Väinö Linnan romaanitrilogiassa "Täällä Pohjantähden alla".


title: Voitto Koskela

text:
Voitto syntyy juuri kansalaissodan melskeiden alussa. Elina joutuu kasvattamaan hänet pitkään yksinään koska Akseli on vankilassa. Pojasta tuleekin hyvin isänsä kaltainen eli hyvin omapäinen ja jukuripää. Vanha Jussi jupisikin ainakin kerran Almalle Voitosta:
Voitto osoittautuu veljeksistä poliittisesti aktiivisimmaksi aikuiseksi vartuttuaan, mutta varsinaiseen toimintaan hän ei ehdi, koska sota syttyy.


title: Voitto Koskela

text: Vanhempien veljiensä tavoin Voitto osallistuu talvisotaan. Hän kaatuu sodan loppuvaiheessa Viipurin–Säkkijärven-maantien varteen venäläisen "Rata"-hävittäjän konekivääritulessa.


title: Asehuone

text: Asehuone on vanhojen kirkkojen eteistila. Huoneen nimi suomen kielessä tulee siitä, että aseita ei saanut kantaa sisälle kirkkosaliin, vaan ne oli jätettävä jumalanpalveluksen ajaksi asehuoneeseen. Nykytutkimusten mukaan kävijät eivät jättäneet omia aseitaan tilaan, vaan se toimi vartiointipaikkana ja kyläläisten aseiden säilytyspaikkana silloin, kun rauhattomat ajat uhkasivat. Asehuoneessa saattoivat kirkonmenoja seurata kastamattomat ja muut, joilla ei ollut pääsyä kirkkoon sisään.


title: 4 kuukautta, 3 viikkoa, 2 päivää

text: 4 kuukautta, 3 viikkoa, 2 päivää ("4 luni, 3 săptămâni și 2 zile") on vuonna 2007 ensi-iltansa saanut romanialainen Cristian Mungiun käsikirjoittama ja ohjaama elokuva. Elokuva voitti Kultaisen palmun ja FIPRESCI-palkinnon Cannesin elokuvajuhlilla 2007. Elokuvan pääosia näyttelee Anamaria Marinca, Laura Vasiliu, Vlad Ivanov ja Alexandru Potocean.


title: 4 kuukautta, 3 viikkoa, 2 päivää

text: Elokuva sijoittuu Nicolae Ceaușescun hallitsemaan 1980-luvun kommunistiseen Romaniaan ja kertoo kahden nuoresta opiskelijasta, jotka yrittävät järjestää abortin laittomasti toiselle heistä.


title: 4 kuukautta, 3 viikkoa, 2 päivää

text: Vuonna 2016 "4 kuukautta, 3 viikkoa, 2 päivää" äänestettiin BBC:n kyselyssä tämän vuosisadan 15. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.


title: Sammy Kershaw

text: Samuel Paul "Sammy" Kershaw (s. 24. helmikuuta 1958) on yhdysvaltalainen countrymuusikko. Hän syntyi Kaplanissa, Louisianassa, ja aloitti uransa Mercury Recordsilla vuonna 1991.


title: Sammy Kershaw

text: Kershaw meni 29. syyskuuta 2001 naimisiin countrymuusikko Lorrie Morganin kanssa, mutta pari haki avioeroa vuonna 2007.


title: Sammy Kershaw

text: Kershaw on myös poliitikko; hän oli vuonna 2007 republikaanisen puolueen ehdokkaana Louisianan varakuvernööriksi.


title: Maija Junno

text: Anna-Maija Junno (s. 17. heinäkuuta 1964 Pello) on suomalainen näyttelijä, joka on näytellyt useissa suomalaisissa tv-sarjoissa ja elokuvissa. Hän on näytellyt mm. sarjassa "Punahilkka", "Mogadishu Avenue" ja elokuvassa "Matti" Matti Nykäsen äitiä. Hän on näytellyt myös kahdessa "Tikkurila-trilogian" elokuvassa. Maija Junno näyttelee myös "Lehmän vuosi" sarjassa.


title: Maija Junno

text: Junno on valmistunut Teatterikorkeakoulusta. Hän on näytellyt myös Ranskassa.


title: Fairlight (täsmennyssivu)

text: Fairlight voi tarkoittaa:


title: Wasteland

text: Wasteland on suomalaisen Twilight Guardians -yhtyeen toinen studioalbumi, joka julkaistiin vuonna 2004.


title: John Aldridge

text: John William Aldridge (s. 18. syyskuuta 1958) on irlantilainen jalkapalloilija. Hän syntyi Liverpoolissa, Englannissa, ja aloitti ammattilaisuransa vuonna 1979.


title: John Aldridge

text: Aldridge pelasi Euroopan-mestaruuskilpailuissa vuonna 1988 sekä maailmanmestaruuskilpailuissa vuosina 1990 ja 1994.


title: Uudenkaupungin Jää-Kotkat

text: Jää-Kotkat on jääkiekkoseura Uudestakaupungista. Seura syntyi vuonna 1995, kun Uudessakaupungissa oli 90-luvun vaihteessa kaksi tasavahvaa jääkiekkoseuraa, jotka yhdistyivät. Seurat olivat Lätkä77 ja Kalannin Pallo 65. KaPa:lla ei tosin ollut ollut enää vuosiin junioritoimintaa. Seuran edustusjoukkue pelasi ennen Mestiksessä, mutta nykyään seura panostaa lähinnä junioritoimintaan. Seuran viimeinen Mestiskausi oli 2002–2003. Lisäksi seurassa pelataan ringetteä.


title: Uudenkaupungin Jää-Kotkat

text: Jääkotkat pelasi kaudella 1999–00 I-divisioonaa, joka oli viimeinen I-divisioona kausi kun seuraavaksi kaudeksi sarja muutettiin Mestikseksi. Jääkotkat sijoittui tuona kautena runkosarjassa 9. selviten täten pudotuspeleihin, jossa vastaan asettui Vaasan Sport. Sport vei ensimmäisen osaottelun nimiinsä kotihallissaan luvuin 3–1, ja toisen ottelun Uudessakaupungissa numeroin 3–4. Sport siis eteni jatkoon otteluvoitoin 2–0.


title: Uudenkaupungin Jää-Kotkat

text: Jääkotkat jatkoi kausina 2000–2003 Mestiksessä jolle I-divisioona sai tehdä tilaa. Ensimmäisenä kautena Jääkotkat jäi pudotuspelien ulkopuolelle oltuaan sarjassa viimeinen kerättyää kasaan vain 28 pistettä. Tämä tiesi Kotkille joutumista karsintasarjaan, jossa neljä joukkuetta kohtasivat toisensa kahdesti pelaten yhteensä 6 ottelua, joista kaksi parasta jatkoi Mestiksessä. Sarjan voitti KalPa 8:lla pisteellä Jääkotkat tuli toiseksi 7:llä pisteellä säilyttäen näin paikkansa Mestiksessä. Kaudella 2001–2002 Jääkotkat onnistui taistelemaan itsensä 12:sta joukkueen sarjassa 11. jättäen taaksensa Diskoksen. Kotkien haaviin tuolta kaudelta oli tarttunut 29 pistettä, kun viimeiseksi jäänyt Diskos oli kerännyt 13 pistettä. Edessä oli silti karsintasarja jo toisena vuonna peräkkäin. Jääkotkat onnistui voittamaan sarjan päädyttyään tasapisteisiin Kajaanin Hokin kanssa, mutta Jääkotkien parempi maalisuhde ratkaisi heille sarjan voiton ja takasi myös heidän Mestis paikkansa kaudelle 2002–2003. Tuo kausi jäikin Jääkotkien viimeiseksi Mestiksessä, kun se onnistui saamaan runkosarjan 44:stä pelistä vain 7 pistettä jääden sarjan viimeiseksi. Tuttuun tyyliin edessä oli karsintasarja, johon tällä kertaa osallistui peräti kuusi joukkuetta. Sarjan kaksi parasta saivat paikan Mestiksestä ja neljä muuta jatkaisivat Suomi-sarjassa. Jääkotkat jäi lopulta sarjan kolmanneksi saatuaan kymmenessä pelissä 12 pistettä. Sarjan voittaja KJT onnistui saamaan 16 pistettä, kun taas sarjan toiseksi sijoittunut HC Salamat keräsi 15 pistettä. Tämä tiesi Jääkotkille putoamista Suomi-sarjaan.


title: Erica Campbell

text: Erica Rose Campbell (s. 12. toukokuuta 1981 Deerfield, New Hampshire) on yhdysvaltalainen alastonmalli, joka valittiin Playboyn erikoisnumerossa vuoden 2005 malliksi. Hän myös esiintynyt satunnaisesti pornoelokuvissa.


title: Andrea Tafi

text: Andrea Tafi (s. 7. toukokuuta 1966 Fucecchio) on entinen italialainen maantiepyöräilijä, joka kilpaili ammattilaisena vuosina 1989–2005.


title: Andrea Tafi

text: Yhden päivän kilpailuihin erikoistunut Tafi saavutti useita voittoja suurissa klassikkokilpailuissa. Hän voitti Lombardian ympäriajon vuonna 1996 pitkälti hyvän mäennousutaitonsa ansiosta. Vuonna 1999 hän toteutti suuren haaveensa, saman johon hänen idolinsa Francesco Moser oli pystynyt: voitti Pariisi-Roubaix'n Italian hallitsevan maantiepyöräilymestarin paidassa ajaen. Kolme vuotta aiemmin Tafi oli joutunut tallimääräyksellä jäämään Pariisi–Roubaix'ssa kolmanneksi kolmen Mapei-joukkueen ajajan ratkaistessa voiton keskenään.


title: Andrea Tafi

text: Tafi voitti vuonna 2000 Pariisi-Tours -kilpailun pitkän irtioton jälkeen. Kaksi vuotta myöhemmin hän huipensi uransa voittamalla Flanderin ympäriajon. Yritettyään useaan otteeseen irti kärkiryhmästä hän onnistui Johan Museeuwin ja Peter Van Petegemin epäröityä hieman liian pitkään – näin Tafi pääsi ajamaan yksin voittajana maaliin.


title: The Call of the Wintermoon

text: The Call of the Wintermoon on toinen kappale Immortalin debyyttialbumilta Diabolical Fullmoon Mysticism. Kappaleesta on kuvattu musiikkivideo, jossa yhtyeen jäsenet ovat metsässä.


title: The Call of the Wintermoon

text: Yhtye on julkisesti katunut videon tekemistä, ja videon tuottanut TV-yhtiö soimasi yhtyettä, syyttäen sitä satanistiseksi.


title: Veni Vidi Vicious

text: Veni Vidi Vicious on The Hivesin toinen varsinainen albumi, joka julkaistiin vuonna 2000. Yhtyeen ensimmäinen varsinainen albumi oli nimeltään Barely Legal, joka julkaistiin vuonna 1997. Singleinä on julkaistu kappaleet Die, All Right!, Main Offender, Hate to Say I Told You So ja Supply and Demand. Neljän vuoden päästä The Hives julkaisi albumin Tyrannosaurus Hives.


title: The Hand That Feeds

text:
The Hand That Feeds (tunnetaan myös nimellä Halo 18) on Nine Inch Nails -yhtyeen With Teeth albumilta ensimmäisenä julkaistu single. Se julkaistiin 18. huhtikuuta 2005.
The Hand That Feeds on yhtyeen korkeimmalle kaikilla listoilla yltänyt kappale, lukuun ottamatta USA:n Modern Rock Tracks -listaa, jolla Only pysyi ykkösenä kolme viikkoa pidempään.


title: The Hand That Feeds

text:
Kappale aiheutti kohua George W. Bushin ja Irakin sodan vastaisten sanoitustensa vuoksi:
"What if this whole crusade'sA charade?And behind it all there's a price to be paidFor the bloodOn which we dineJustified in the name of the holy and the divine|The Hand That Feeds


title: The Hand That Feeds

text: Nine Inch Nailsin oli tarkoitus esiintyä vuoden 2005 MTV Movie Awards -tilaisuudessa, mutta tämä peruuntui Trent Reznorin ja MTV:n välille syntyneen konfliktin takia. Yhtye halusi sisällyttää esitykseensä kuvan Bushista, mutta MTV ei suostunut tähän.


title: The Hand That Feeds

text: The Hand That Feeds oli ehdolla Grammy-palkinnon saajaksi Best Hard Rock Performance -kategoriassa vuonna 2006.


title: The Hand That Feeds

text: Kappale löytyy Rock Band- musiikkipelistä.


title: Suolapunka

text: Suolapunka eli valkosuolapunka ("Samolus valerandi") on merenrantaniityillä viihtyvä kasvi. Suomessa suolapunka on luokiteltu erittäin uhanalaiseksi ja se on luonnonsuojeluasetuksessa erityisesti suojeltava laji. Suolapunka on rauhoitettu Manner-Suomessa.


title: Suolapunka

text: Suolapunka on monivuotinen, 3–40 senttimetriä korkeaksi kasvava kalju merenrantakasvi. Kasvin juurakko on lyhyt ja pysty. Varren tyvessä kasvaa lehtiruusuke, ja varrella vuorottain lusikkamaisia, pyöreäkärkisiä meheviä varsilehtiä. Lehdet ovat ehytlaitaisia. Valkoiset kukat muodostavan kasvin latvaan harsun tertun. Toisinaan esiintyy myös lyhyempiä lehtihangoista lähteviä kukkaterttuja. Kellomaiset kukat ovat halkaisijaltaan noin 3 millimetriä ja niissä on viisi terälehteä. Siemenkota on pallomainen. Suolapunka kukkii Suomessa heinä-elokuussa.


title: Suolapunka

text: Suolapunkaa esiintyy laajalti lauhkean vyöhykkeen eteläosassa ja lämpimän vyöhykkeen pohjoisosassa Euroopassa, Aasiassa ja Pohjois-Amerikassa. Lajia tavataan myös Afrikasta ja Australiasta. Etelämpänä se kasvaa sekä rannikoilla että sisämaassa, varsinkin vuoristoissa. Itämeren piirissä suolapunkaa tavataan vain rannikoilla. Sen esiintymät Suomessa ja samalla korkeudella Ruotsin puolella ovat lajin pohjoisimmat kasvupaikat maailmassa.


title: Suolapunka

text: Suomessa suolapunkaa tavataan vain Ahvenanmaalla ja Suomenlahden rannikolla Itä-Uudeltamaalta Kaakkois-Suomeen. Runsaimmat esiintymät ovat Ahvenanmaalla Lemlandissa, Finströmissä ja Hammarlandissa sekä Manner-Suomessa entisen Porvoon maalaiskunnan, Haminan ja Vehkalahden alueilla.


title: Suolapunka

text: Itämeren rannikolla suolapunka viihtyy avoimilla, kivikkoisilla ja matalakasvuisilla merenrantaniityillä. Se kasvaa tyypillisesti lähellä vesirajaa, ja on usein pitkiäkin aikoja veden pinnan alla. Suolapunka on harvinaistunut Itämeren piirissä rantaniittyjen laidunnuksen loputtua, kun merenrantaniityt ovat monin paikoin kasvaneet umpeen. Itämeren rehevöityminen on omalta osaltaan kiihdyttänyt rantaniittyjen umpeutumista.


title: Maitland Ward

text: Maitland Ward (s. 3. helmikuuta 1977 Long Beach, Kalifornia, Yhdysvallat) on kalifornialainen näyttelijä jonka muistettavin rooli on ollut Jessica Forrester yhdysvaltalaisessa saippuasarjassa "Kauniit ja rohkeat". Hän esitti Jessica Forresteria tuotantokausilla 1994–1996. Muita televisiosarjoja, joissa Ward on esiintynyt ovat muun muassa "Koti kuntoon", "Isojen poikien leikit", "Käytäväpeliä" ja "Hoidon tarpeessa". Hän on esiintynyt myös muun muassa elokuvassa "White Chicks" (2004).


title: Fujiwara no Yoshifusa

text: Fujiwara no Yoshifusa (, 804 Kioto – 7. lokakuuta 872 Kioto) oli japanilainen Heian-kauden poliitikko ja hovimies. Hänen myötään alkoi Fujiwara-klaanin valtakausi Japanin hovissa.


title: Fujiwara no Yoshifusa

text: Yoshifusa oli Fujiwara no Fuyutsugun poika ja naimisissa vuodesta 814 lähtien keisari Sagan tyttären kanssa. Fujiwara-klaanin asema hovissa voimistui 800-luvun alkupuolella pääasiassa siksi, että klaanin naisia valittiin keisarien aviopuolisoiksi. Yoshifusa nimitettiin vuonna 857 vaikutusvaltaiseen suurministerin ("dajō daijin") virkaan. Hän naitti tyttärensä sisarenpojalleen keisari Montokulle; keisari sai pojan, ja Yoshifusa nosti tuolloin vielä yhdeksänvuotiaan lapsen valtaistuimelle keisari Seiwana ja nimitti itsensä sijaishallitsijaksi ("sesshō"). Hänestä tuli Japanin historian ensimmäinen sesshō, joka ei ollut keisariperheestä, ja hän aloitti samalla tavan nimittää sesshō-sijaishallisijoita alaikäisille keisareille.


title: Fujiwara no Yoshifusa

text: Fujiwara no Yoshifusa tunnettiin myös nimillä Somedono no Daijin () tai Shirakawa-dono ().


title: Seven Worlds

text: Seven Worlds on yhdysvaltalaisen kitaristi Eric Johnsonin vuonna 1998 julkaistu studioalbumi. Albumi nauhoitettiin vuosina 1976 ja 1977. Monien kiistojen vuoksi albumin julkaisua lykättiin, kunnes Johnson sai oikeudet levyn julkaisemiseen, 20 vuotta myöhemmin. Johnson uudelleenäänitti joitakin albumin kappaleita hänen ensimmäiseksi julkaistulle "Tones"-albumille.


title: Seven Worlds

text: Kaikki kappaleet on kirjoittanut Eric Johnson, paitsi missä erikseen mainittu.


title: Fujiwara

text: Fujiwara () voi tarkoittaa:


title: Georg Christoph Lichtenberg

text: Georg Christoph Lichtenberg (1. heinäkuuta 1742, Ober-Ramstadt – 24. helmikuuta 1799, Göttingen) oli saksalainen tiedemies, satiirikko ja anglofiili. Hän oli pastori Johann Conrad Lichtenbergin seitsemästätoista lapsesta nuorin. Hän aloitti opintonsa vuonna 1763 Göttingenin yliopistossa, ja hänet nimitettiin ensin vuonna 1769 fysiikan apulaisprofessoriksi ja kuuden vuoden kuluttua kokeellisen fysiikan professoriksi. Häntä pidetään saksankielisen aforismikirjallisuuden perustajana.


title: Springfield Indians

text: Springfield Indians oli AHL-joukkue West Springfieldin kaupungista Massachusettsista. Se oli yksi AHL:n perustajajäsenistä ja pelasi sarjassa ja sitä edeltäneissä sarjoissa 52 kauden ajan vuodesta 1926 vuoteen 1994. Indians ei osallistunut sarjaan vuosina 1933–1935 ja 1942–1946 sekä tunnettiin kaudet 1951–1954 nimellä Syracuse Warriors ja kaudet 1967–1974 nimellä Springfield Kings. Joukkue voitti seitsemän kertaa AHL:n mestaruuden, eli Calder Cupin, kerran Kings-nimellä vuonna 1971.


title: Springfield Indians

text: Indians aloitti Canadian-American Hockey Leaguessa vuonna 1926. Vuonna 1939 kolme vuotta AHL:n perustamisen jälkeen entinen NHL-tähti Eddie Shore osti organisaation ja pelasi itsekin kaksi kautta joukkueessa. Shoren värikäs mutta kiistanalainen johtamistapa vaikutti joukkueessa kolme vuosikymmentä ja osaltaan edesauttoi myös tulevian tähtien syntymisen. Ensimmäisinä AHL-kausina menestys kiersi kuitenkin vielä joukkuetta ja toisen maailmansodan takia Yhdysvaltain armeija otti joukkueen kotiareenan Eastern States Coliseumin haltuunsa. Tämän vuoksi Indians jäi hallittomaksi ja Shore lainasi pelaajansa Buffalo Bisons -joukkueeseen. Kaudeksi 1946–1947 pelaajat palasivat Springfieldiin.


title: Springfield Indians

text: Kaudet 1951–1954 joukkue tunnettiin nimellä Syracuse Warriors. Palattuaan Springfieldiin kesti vielä muutama vuosi ennen kuin joukkue sai menestystä. New York Rangersin tultua Indiansin emoseuraksi tämä sai useita huippuvahvistukia NHL:stä. Indians voitti liigan runkosarjan ja mestaruuden kolme kertaa peräkkäin 1960–1962. Mikään joukkue ei ole voittanut AHL-mestaruutta kolme kertaa peräkkäin. Kaudella 1960–1961 Indiansin saldo oli 49 voittoa, 1 tasapeli ja 22 tappiota, mikä oli AHL-ennätys ja se rikottiin vasta 13 vuotta myöhemmin. Joukkue teki myös tuolloin 344 maalia, eli melkein 100 enemmän kuin toiseksi eniten maaleja tehnyt joukkue.


title: Springfield Indians

text: Jatkossa menestys hiipui ja Shoren johtamistyyli aiheutti lisää kiistoja pelaajien keskuudessa, ja johti jopa lakkoihin. Shore päätti vuokrata organisaationsa Los Angeles Kingsille kaudeksi 1967–1968 ja joukkueen nimi muutettiin Springfield Kingsiksi. Kaudella 1970–1971 springfieldiläisjoukkue otti neljännen Calder Cupinsa ja joukkueen avainpelaajia olivat tulevat NHL-tähdet Butch Goring ja Billy Smith. Seuraavalla kaudella Goring ja Smith olivat poissa ja joukkue vietti jälleen pari kautta hiljaisuudessa. Shore otti joukkueensa takaisin haltuunsa kaudella 1974–1975 ja muutti seuran nimen kesken kauden takaisin Indiansiksi. Kauden päätteeksi joukkue voitti viidennen kertaa AHL-mestaruuden.


title: Springfield Indians

text: Viidettä mestaruutta seuraavat vuodet olivat todella heikkoja. Neljäntoista kauden aikana ei yksikään valmentaja pysynyt seurassa kautta pidempää. Onni kääntyi vasta vuonna 1990, kun New York Islandersin farmiseurana toiminut joukkue nousi aivan runkosarjan lopussa pudotuspelipaikalle, kun maalivahti Rick Knickle torjui voitokkaasti kahdeksan ottelua putkeen. Finaaleissa suuri suosikki Rochester Americans kaatui voitoin 4–2 ja pudotuspelien parhaaksi pelaajaksi valittiin tuleva NHL-maalivahti Jeff Hackett. Seuraavalla kaudella Indians voitti seitsemännen Calder Cupinsa. Joukkue oli siirtynyt Hartford Whalersin farmiorganisaatioksi. Finaaleissa kaatui jälleen Rochester Americans ja maalivahti Kay Whitmore oli pudotuspelien paras pelaaja. Monet joukkueen tähtipelaajista nostettiin seuraavaksi kaudeksi Hartfordiin, eikä joukkue enää pärjännyt. Vuonna 1993 Indians pääsi vielä viimeisen kerran pudotuspeleihin, joissa tippui jatkossa Cape Breton Oilersia vastaan.


title: Springfield Indians

text: Syksyllä 1994 seura myytiin uusille omistajille, joka siirsi joukkueen Worcesteriin ja muutti nimen Worcester IceCatsiksi. Samalla kuitenkin aloitti Springfieldin kaupungissa uusi joukkue Springfield Falcons, joka sai myös paikan AHL:sta. Alkuperäinen Indiansin organisaatio sijaitsee nykyään Peoriassa Peoria Rivermenin nimellä ja on vanhin edelleen toimiva organisaatio AHL:ssa.


title: Springfield Indians

text: Seuraavassa listassa ovat pelaajat, jotka pelasivat vähintään 100 ottelua Springfieldissä ja NHL:ssä tai WHA:ssa tai olivat huomattavia jääkiekkovaikuttajia.


title: Cadillac Seville

text: Cadillac Seville on Cadillacin valmistama luksusauto, jota valmistettiin viisi mallisukupolvea vuosina 1975–2004. Sevillen edeltäjä on Cadillac Calais ja seuraaja Cadillac STS.


title: James Keith

text: James Francis Edward Keith (11. kesäkuuta 1696 Inverugie, Skotlanti – 14. lokakuuta 1758 Hochkirch, Saksi) oli skotlantilaissyntyinen sotamarsalkka.


title: James Keith

text: Lakiopintojensa ohessa Edinburghin yliopistossa James Keith opiskeli myös kirjallisuutta ja historiaa. Vuonna 1715 Skotlannin jakobiitit nousivat kapinaan Englantia vastaan ja Keithin perhe päätti paeta mantereelle. James Keith muutti Pariisiin, josta hän joutui lähtemään 1719. Hän pestautui ensin Espanjan armeijaan palkkasoturiksi ja päätti siirtyä myöhemmin palvelemaan Venäjälle Pietari II:ta. Hyvän koulutuksen saaneena hänen toimenkuvaansa Venäjällä kuului sotilaalliset ja hallinnolliset tehtävät.


title: James Keith

text: Venäjän miehittäessä Pikkuvihan aikana Suomen, Keith muutti asumaan Turkuun, porvari Grubbin taloon. Grubbin taloa vastapäätä asui Turun silloinen pormestari, Carl Merthen lapsineen. James Keith tutustui Merthenin perheeseen ja hänestä tuli tuttavalliset pormestarin tyttären Eva Merthenin (1723–1811) kanssa. Carl Merthen kuoli keväällä 1743 lyhyen sairastelun seurauksena ja Merthenien lapset jäivät orvoiksi. Kenraaliksi ylennetty Keith pyysi Eva Mertheniä muuttamaan luokseen ja emännöimään kutsuilla. Vaikka Keith ja Merthen eivät olleet naimisissa, silti Keith esitteli kutsuillaan Eva Merthenin aina puolisokseen.


title: James Keith

text: Turun rauhan solmimisen jälkeen Keith määrättiin komennukselle Tukholmaan, jonka jälkeen hän lähti takaisin Pietariin. Keisarinna Elisabeth palkitsi Keithin suorittamastaan palveluksesta kaksinkertaisen palkan lisäksi kunniamiekalla ja Andreaan suurristillä. Keisarinna lahjoitti Keithille myös asuinpalatsin Pietarista ja Liivinmaalla sijaitsevan maatilan. Eva Merthen muutti asumaan Keithin luo Pietariin, Keithin toimiessa uudessa virassaan Tallinnan ja Riian käskynhaltijana. Keith joutui pian juonittelujen kohteeksi ja hän päätti pestautua kuningas Fredrik II:n palvelukseen Berliiniin. Siellä hänet ylennettiin sotamarsalkaksi. Eva Merthen jäi asumaan Pietariin. James Keithille ja Eva Merthenille syntyi useita lapsia, mutta heitä ei voinut merkitä asiakirjoihin Keithin aatelistaustan vuoksi. Pari kuitenkin avioitui 1750-luvulla. Heidän avioliittoaan kutsuttiin morganaattiseksi avioliitoksi, koska heidän olisi täytynyt pyytää avioitumiseen lupaa Keithin suvun klaanilta ja Englannin ja Skotlannin kuninkaalta. James Keith määräsi testamentissaan varallisuutensa vaimolleen ja lapsilleen.


title: James Keith

text: Preussin ja Itävallan välillä syttyi sota ja Keith johti Preussin armeijaa yhdessä Fredrik II:n kanssa. Itävalta hyökkäsi Saksin Hochkirchissä 14. lokakuuta, 1758, johon Preussin armeija oli leiriytynyt. Keith kuoli luodeista saamiinsa vammoihin. Hänet haudattiin sotilaallisin menoin Hochkirchin kirkkoon. Sodan päätyttyä 1763, Keithin arkku siirrettiin Potsdamin varuskuntakirkkoon Fredrik II:n määräyksestä. Vuonna 1786 Berliinin Wilhelmplatzille pystytettiin patsas Keithin muistolle.


title: James Keith

text: Merthen on Zachris Topeliuksen historiallisen romaanin "Suomen herttuatar" aiheena.


title: Fujiwara no Mototsune

text: Fujiwara no Mototsune (, 836 Kioto – 25. helmikuuta 891 Kioto), myös Horikawa Daijin (), oli japanilainen Heian-kauden poliitikko ja sijaishallitsija. Hän kuului Fujiwara-klaaniin. Hän loi hoviin "kanpaku"-viran ja toimi sen kautta neljän keisarin sijaishallitsijana.


title: Fujiwara no Mototsune

text: Motsotsune oli Fujiwara no Nagayoshin poika. Hänen setänsä ja adoptioisänsä oli Fujiwara no Yoshifusa. Yoshifusa toimi vuonna 858 valtaan nousseen lapsikeisari Seiwan sijaishallitsijana. Mototsune nousi Fujiwara-klaanin johtoon vuonna 872 ja ryhtyi setänsä tavoin sijaishallitsijaksi, kun keisari Yōzei nousi valtaistuimelle alaikäisenä. Kanpaku-viran kautta Mototsunen valta vahvistui entisestään; vuonna 884 hän pakotti keisarin eroamaan, kun tämä oli kyseenalaistanut hänen valta-asemansa, ja nosti valtaistuimelle keisari Kōkōn. Vuonna 888 hän kuitenkin syrjäytti myös Kōkōn. Mototsunen aloittaman kanpaku-järjestelmän kautta Fujiwara-klaani hallitsi Japania yli kolmen vuosisadan ajan, vaikka kaikki klaanin jäsenet eivät käyttäneetkään kanpaku-arvonimeä.


title: Fujiwara no Mototsune

text: Mototsunen tyttäret, molemmat nimeltään Onshi, menivät naimisiin keisarien Uda ja Daigo kanssa. Mototsune laati myös teoksen "Montoku jitsuroku" yhdessä muiden kirjoittajien kanssa.


title: Mike Marsh

text: Michael ”Mike” Lawrence Marsh (s. 4. elokuuta 1967 Los Angeles) on entinen yhdysvaltalainen pikajuoksija, joka voitti olympiakultaa vuoden 1992 kesäolympialaisissa Barcelonassa.


title: Mike Marsh

text: Marsh aloitti yleisurheilun lukiossa ja hän menestyi Yhdysvaltain kansallisen tason kilpailuissa, mutta häntä ei kuitenkaan valittu kansainvälisiin kilpailuihin kuin vasta vuonna 1991, jolloin hän oli mukana Yhdysvaltain pikaviestijoukkueessa yleisurheilun maailmanmestaruuskilpailuissa. Hän juoksi alkuerissä, mutta ei ollut mukana finaalissa, jonka Yhdysvallat voitti. Seuraavana vuonna Yhdysvaltain olympiakarsinnoissa Marsh juoksi sadalla metrillä ajan 9,93 s 0,6 metrin vastatuuleen, mutta oli vasta neljäs, eikä häntä valittu joukkueeseen. 200 metrillä hän sen sijaan sijoittui toiseksi Michael Johnsonin jälkeen ja sai olympiapaikan.


title: Mike Marsh

text: Barcelonassa Marsh yllätti 200 metrin välieräjuoksussa, jonka hän voitti ylivoimaisesti ajalla 19,73 s jääden vain sadaosan maailmanennätyksestä. Juoksun tekee erityisen merkittäväksi se, että Marsh löysäsi 10 metriä ennen maalia. Odotukset finaaliin olivat kovat, mutta Marsh ei pystynyt rikkomaan maailmanennätystä. Kuitenkin hän voitti kilpailun ja oli mukana YYhdysvaltain joukkueessa, joka teki 4 × 100 m maailmanennätyksen sjalla 37,40 s.


title: Mike Marsh

text: Hallitsevana olympiavoittajana Marsh oli ennakkosuosikki vuoden 1993 yleisurheilun maailmanmestaruuskilpailuissa, mutta hän jäi 200 metrillä neljänneksi. Kausi 1994 sujui ilman merkittäviä voittoja, mutta Marsh teki paluun kaudella 1995 ja voitti Yhdysvaltain mestaruuden 100 metrillä ja edusti maataan maailmanmestaruuskilpailuissa. Hän sijoittui lopputuloksissa viidenneksi ja pettymystä lisäsi Yhdysvaltain hylkäys pikaviestissä vaihtorikon vuoksi.


title: Mike Marsh

text: Vuonna 1996 Marsh saavutti olympiapaikan kaikissa kolmessa pikajuoksussa ja selviytyi myös finaaliin. 100 metrillä hän oli viides, 200  m 8. ja voitti hopeaa 4 × 100 m viestissä.


title: Mike Marsh

text: Marsh lopetti urheilu-uransa vuonna 1997.


title: Chupa Chups

text: Chupa Chups on espanjalainen makeisvalmistaja, jonka pääasiallinen tuote on tikkukaramellit. Yhtiön perusti Enric Bernat Barcelonassa vuonna 1958. Nimi Chupa Chups tulee espanjan kielen verbistä ”chupar” (). Yhtiön nykyisenlaisen logon suunnitteli Salvador Dalí vuonna 1969.


title: Chupa Chups

text: Chupa Chups on ollut vuodesta 2006 lähtien alankomaalais-italialaisen Perfetti Van Mellen täysin omistama tytäryhtiö. Vuonna 2006 yhtiöllä oli 2 000 työntekijää ja sen liikevaihto oli 500 miljoonaa euroa.


title: Seiwa

text: Seiwa (, 850–878) oli perinteisen vallanperimysjärjestyksen mukaan Japanin 56. keisari. Hänen valtakautensa kesti vuodet 858–876.


title: Seiwa

text: Seiwa oli keisari Montokun neljäs poika. Hänen äitinsä oli leskikeisarinna ja Fujiwara no Yoshifusan tytär Fujiwara no Akirakeiko, joka tunnettiin myös keisarinna Somedonona. Ennen nousuaan valtaistuimelle Seiwan henkilökohtainen nimi ("imina") oli Korehito (). Hänet tunnettiin keisarina myös nimellä Mizunoo-no-mikado.


title: Seiwa

text: Seiwa nimitettiin kruununprinssiksi yksivuotiaana ja keisariksi vasta yhdeksänvuotiaana vuonna 858. Hänen sijaishallitsijanaan ("sesshō") toimi hänen isoisänsä Fujiwara no Yoshifusa. Tämä oli ensimmäinen kerta Japanin historiassa, kun valtaistuimelle nousi niin nuori lapsi, että keisarille piti nimittää sijaishallitsija, ja samalla ensimmäinen kerta, kun sijaishallitsijana toimi voimakkaan Fujiwara-klaanin jäsen.


title: Seiwa

text: Seiwa hallitsi 18 vuoden ajan ja luopui valtaistuimesta vuonna 876. Muutaman vuoden kuluttua vuonna 878 hän ryhtyi buddhalaiseksi munkiksi, mutta kuoli saman vuoden lopulla 31-vuotiaana. Hänen nimensä munkkina oli Soshin.


title: Seiwa

text: Seiwalla oli 13 vaimoa ja 18 poikaa ja tytärtä. Hänen hautapaikkansa on tiedossa: se sijaitsee Kioton Ukyō-kun suuralueella ja on nimeltään Mizu-no-oyama-no-misasagi ().


title: Seiwa

text: Seiwan valtakaudella oli käytössä kaksi aikakausinimeä ("nengō"):


title: Mihail Krivonosov

text: Mihail Krivonosov (Venj. "Михаи́л Петро́вич Кривоно́сов") (s. 1. toukokuuta 1929 – 11. marraskuuta 1995) oli neuvostoliittolainen moukarinheittäjä, joka voitti Euroopan-mestaruuden, saavutti olympiahopeaa ja teki useita maailmanennätyksiä.


title: Mihail Krivonosov

text: Krivonosov voitti Euroopan-mestaruuden Bernissä 1954 uudella maailmanennätyksellä 63,34 m. Kaikkiaan hän paransi maailmanennätystä kuusi kertaa, viimeksi lokakuussa 1956 tuloksella 67,32 m. Melbournen olympialaisissa 1956 hän sijoittui toiseksi tuloksella 63,03 m yhdysvaltalaisen Harold Connollyn voittaessa tuloksella 63,19 m. Tukholmassa 1958 Krivonosov saavutti EM-hopeaa.


title: Sami Ristiniemi

text: Sami Ristiniemi (s. 1977) on suomalainen näyttelijä, joka on tullut tunnetuksi Rafael Aron roolistaan televisiosarjassa "Salatut elämät", jossa hän esiintyi vuosina 2007–2008. Hänellä on pitkä tausta harrastajateatterissa, minkä lisäksi hänet on nähty Kotkan kaupunginteatterin lavalla.


title: Sami Ristiniemi

text: Äänellään hän on esiintynyt muun muassa kuunnelmasarjassa "Kaksipäisen vekaran varjossa".


title: Sami Ristiniemi

text: Ristiniemi harrastaa autourheilua ja on työskennellyt Mika Salon F3-tallissa.


title: Sami Ristiniemi

text: Vuonna 2012 Ristiniemi tuli valituksi Kotkan kaupunginvaltuustoon Kokoomuksen listoilta.


title: Sami Ristiniemi

text: Sami Ristiniemi on puoliksi espanjalaista sukujuurta.


title: Frank Worthington

text: Frank Stewart Worthington (s. 23. marraskuuta 1948) on brittiläinen jalkapalloilija. Hän pelasi muun muassa Tranmere Rovers FC:ssä, jossa hän toimi myös managerina, ja edusti maataan Englannin jalkapallomaajoukkueessa.


title: Kosovon lippu

text: Kosovon lipussa on sinisellä taustalla kultainen Kosovon kartta ja yläosassa kuusi hopeista, viisikärkistä tähteä kuvastaen maan kuutta etnistä ryhmää (albaanit, serbit, bosnit, goranit, romanit ja turkkilaiset). Kosovon parlamentti hyväksyi lipun 17. helmikuuta 2008 suunnittelukilpailun tuloksena.


title: Kosovon lippu

text: Kosovon albaanit ovat perinteisesti käyttäneet etnisyytensä tunnuksena Albanian lippua, kun taas serbit ovat käyttäneet Serbian lippua. Tämän takia maakunnalla ei ollut mitään virallista tunnusta, joten sellainen oli luotava ennen Kosovon itsenäistymistä.


title: Kosovon lippu

text: Ensimmäisen ehdotuksen Kosovon lipuksi esitteli Ibrahim Rugova 29. lokakuuta 2000 lehdistötilaisuudessa. Tässä "Dardanian lipuksi" kutsutussa lipussa oli Albanian vaakuna kultareunuksisessa ympyrässä sinisellä taustalla. Vaakunan yläpuolella oli kuusisakarainen kultainen tähti, ja sen keskellä oli neliosainen kelta-puna-musta-keltainen kilpi, jossa oli tekstin "Dardania" sisältävä nauha. Lippu ei kuitenkaan koskaan saanut suosiota.


title: Kosovon lippu

text: Kesäkuussa 2007 käynnistettiin kilpailu uuden lipun hankkimiseksi. Siihen osallistui 993 eri lippua. Kriteereinä oli, että lippu ei saisi sisältää albaaneihin eikä serbeihin viittaavia tunnuksia, ja ne täytti noin 700 ehdokasta. Kilpailua varten perustettu komissio valitsi näistä helmikuussa 2008 kolme ehdokasta, joista Kosovon parlamentin oli tarkoitus valita yksi itsenäistymisen yhteydessä.


title: Kosovon lippu

text: Ensimmäisessä ehdotuksessa oli Kosovon rajojen muodostama kuvio valkoisena keskellä neljän pienen ja yhden ison keltaisen, viisikärkisen tähden ympäröimänä. Toinen oli trikolori, jossa on pystysuunnassa punainen, valkoinen ja musta raita. Kolmas ehdokas oli sama trikolori, jonka keskimmäisessä raidassa oli spiraali.


title: Kosovon lippu

text: menemään


title: Kirsi Ståhlberg

text: Kirsi Hannele Ståhlberg (s. 15. kesäkuuta 1980 Kouvola) on suomalainen laulaja, näyttelijä ja rekrytointikonsultti. Ståhlberg asui nuoruudessaan Lappeenrannassa, mutta nykyisin Helsingissä. Ståhlberg näytteli draamasarjassa "Salatut elämät" Isabella Holmin roolissa syksystä 2007 loppuvuoteen 2013 asti (televisiossa 2008–2014). Hän on myös esiintynyt musikaaleissa ja muissa lauluproduktioissa. Ståhlberg oli mukana kahden lappeenrantalaisen ystävänsä kanssa Tenavatähti-kilpailussa vuonna 1992. Tyttöjen lauluyhtye kilpaili kappaleella "Rinnakkain" ja pääsi semifinaaliin sekä levyttämään Tenavatähti 1992 -kokoelmalevylle.


title: Kirsi Ståhlberg

text:
Ståhlberg valmistui muusikoksi Lahden ammattikorkeakoulusta musiikkiteatterin koulutusohjelmasta vuonna 2006 pääaineinaan laulu ja näyttelijän työ. Hän näytteli Timo Rautiainen & Neljäs Sektori -yhtyeen musiikkivideossa Piru minut periköön.
Ståhlberg on naimisissa ja hän sai miehensä kanssa tyttölapsen marraskuussa 2014.


Celtics voittoon – keinolla millä hyvänsä () on vuonna 1996 valmistunut koripallo-aiheinen yhdysvaltalainen elokuva. Elokuva kestää 91 minuuttia ja sen pääosissa ovat Dan Aykroyd, Daniel Stern ja Damon Wayans. Elokuvan on ohjannut Tom DeCerchio.


title: Celtics voittoon – keinolla millä hyvänsä

text: Elokuva kertoo Boston Celtics -koripallojoukkueen innokkaista kannattajista, jotka ovat valmiita tekemään vaikka mitä, jotta heidän joukkueensa voittaisi. Tavanomaiset rituaalit eivät tunnu riittävän, koska vastustajan tähtipelaaja tekee mitä tahtoo. Niinpä Bostonin miehet päättävät kaapata tähtipelaajan voiton varmistamiseksi.


title: Anderson Cooper

text: Anderson Hays Cooper (s. 3. kesäkuuta 1967 New York City) on yhdysvaltalainen journalisti ja televisiopersoona. Hänet tunnetaan CNN-kanavan ajankohtaisohjelman "Anderson Cooper 360°" vetäjänä. Ohjelmaa lähetetään normaalisti suorana studiosta New Yorkista.


title: Anderson Cooper

text: Cooper syntyi 3. kesäkuuta 1967 New Yorkissa Wyatt Emory Cooperin ja taiteilija, suunnittelija, kirjailija ja perijätär Gloria Vanderbiltin nuorempana poikana.


title: Anderson Cooper

text: Cooper sai kokemusta julkisuudesta varsin nuorena. Diane Arbus kuvasi vauvaikäistä Andersonia Harper's Bazaariin. Kolmen vuoden ikäisenä, 17. syyskuuta 1970 Cooper oli vieraana The Tonight Show'ssa yhdessä äitinsä, Gloria Vanderbiltin kanssa.


title: Anderson Cooper

text: Cooperin isä kärsi useista sydänkohtauksista, ja hän kuoli 5. tammikuuta 1978 50 vuoden ikäisenä.


title: Anderson Cooper

text: Cooperin vanhempi veli Carter Vanderbilt Cooper teki itsemurhan 22. heinäkuuta 1988 23 vuoden iässä. Gloria Vanderbilt kirjoitti myöhemmin poikansa kuolemasta kirjan ""A Mother's Story"", jossa hän kertoo epäilyistään, että itsemurhan aiheutti astmalääke salbutamolin aiheuttama psykoosi.


title: Anderson Cooper

text: Anderson Cooperilla on myös kaksi velipuolta, Leopold Stanislaus Stokowski (s. 1950) ja Christopher Stokowski (s. 1952) Gloria Vanderbiltin kymmenen vuotta kestäneestä avioliitosta kapellimestari Leopold Stokowskin kanssa.


title: Anderson Cooper

text: Hän on myös kertonut Oprah Winfreylle ollessaan markkinoimassa uusinta kirjaansa, että hän on kärsinyt lapsena dysleksiasta. Cooper myönsi "lievän dysleksiansa" The Tonight Show'ssa Jay Lenolle, joka on myös itse kärsinyt siitä.


title: Anderson Cooper

text: Cooper valmistui The Dalton Schoolista vuonna 1985. Hän jatkoi opintojaan Yalen yliopistossa, jossa hän opiskeli valtio-oppia ja kansainvälistä politiikkaa. Yalesta Cooper valmistui vuonna 1989.


title: Anderson Cooper

text: Ensimmäisen kirjeenvaihtajanpestinsä jälkeen 1990-luvun alussa Cooper otti vapaata toimittajan työstä ja asui vuoden verran Vietnamissa ja opiskeli vietnamin kieltä Hanoin yliopistossa.


title: Anderson Cooper

text: Cooper tunnetaan parhaiten työstään televisiotoimittajan, mutta hän on myös freelancer-kirjoittaja. Cooperin artikkeleita on julkaistu useissa lehdissä. Cooperin muistelmat "Dispatches from the Edge" julkaistiin toukokuussa 2006. Cooper lupasi lahjoittaa osan tuotoista hyväntekeväisyyteen. Kirja päätyi nopeasti The New York Timesin bestseller-listalle.


title: Anderson Cooper

text: Vuonna 1995 Cooperista tuli ABC Newsin kirjeenvaihtaja. Lopulta Cooperista tuli 21. syyskuuta 1999 "World News Now" -uutisohjelman ankkuri. Vuonna 2000 hän vaihtoi urapolkua ottamalla vastaan työn ABC:n tosi-tv -sarjan "The Mole" -juontajana.


title: Anderson Cooper

text: Cooper lähti "The Molesta" sarjan toisen tuotantokauden alkaessa vuonna 2001 ja siirtyi takaisin uutisankkuriksi, tällä kertaa uutiskanava CNN:lle. Cooper toimi ensimmäiseksi CNN-kanavan ankkurina "American Morning" -ohjelmassa yhdessä Paula Zahnin kanssa. Vuonna 2002 hänestä tuli kanavan prime time-ajan uutistenlukija. Vuodesta 2002 lähtien Cooper on juontanut CNN:n uudenvuodenaaton erikoisohjelmaa Times Squarelta. 8. syyskuuta 2003 lähetettiin ensimmäinen jakso "Anderson Cooper 360°" -ohjelmasta, jonka juontajaksi Anderson Cooper valittiin.


title: Anderson Cooper

text: Lokakuussa 2007 Cooper aloitti Planet in Peril –dokumenttisarjan juontamisen yhdessä Sanjay Guptan ja Jeff Corwinin kanssa.


title: Kari Järvinen (jääkiekkoilija)

text: Kari Järvinen (s. 13. tammikuuta 1957 Tampere) on suomalainen jääkiekkoilija ja jääkiekkovalmentaja.


title: Kari Järvinen (jääkiekkoilija)

text: Järvinen edusti koko liigauransa ajan Tampereen Ilvestä. Hän aloitti liigassa kaudella kaudella 1976–1977. Yhteensä Järvinen pelasi Ilveksessä seitsemän kautta, joista viimeinen 1982–1983 oli menestyksekkäin. Hän teki oman piste-ennätyksensä 18+14 34 ottelussa ja Ilves voitti kauden jälkeen pronssia. Viimeisellä kaudellaan nuori Raimo Helminen oli jo ajaa Järvisen ohi kokoonpanossa, mutta Helminen ei vielä pystynyt vakiinnuttamaan paikkaansa joukkueen ykköskentistä, jolloin Järvinen saikin vielä enemmän vastuuta . Yhteensä Järvinen pelasi liigassa 240 runkosarjaottelussa tehden 151 pistettä (63+88) ja pudotuspeleissä 17 kamppailua pistein 6+10 .


title: Kari Järvinen (jääkiekkoilija)

text: Pronssikauden jälkeen Järvinen siirtyi Ilveksestä I-divisioonassa pelaavaan JoKP:iin yhdessä Auvo Väänäsen kanssa . Kahden Joensuun kauden jälkeen Järvinen pelasi vielä yhden kauden HPK:ssa I-divisioonaa .


title: Kari Järvinen (jääkiekkoilija)

text: Järvinen ei pelannut urallaan yhtään aikuisten maaottelua. Hän edusti kuitenkin Suomea 17 kertaa nuorten ja 4 kertaa poikien tasolla. Hän pelasi Suomen joukkueessa vuoden 1976 nuorten Euroopan-mestaruuskisoissa ja vuoden 1977 nuorten maailmanmestaruuskisoissa .


title: Kari Järvinen (jääkiekkoilija)

text: Pelaajauransa jälkeen Järvinen on valmentanut Ilveksessä eri ikäkausijoukkueita. Vuonna 2006 hänet nostettiin Suomen alle 16-vuotiaiden maajoukkueen apuvalmentajaksi.


title: Kari Järvinen (jääkiekkoilija)

text: Kaudella 2009–2010 Järvinen valmensi Ilveksen B-junioreita yhdessä Pasi Saarisen kanssa.


title: Kari Järvinen (jääkiekkoilija)

text: Kari Järvisen poika Jan-Mikael Järvinen on myös jääkiekkoilija.


title: Laivaston säiliölaiva

text: Laivaston säiliölaiva on merivoimien huoltoalus.


title: Laivaston säiliölaiva

text: Alus on yleensä tavallinen noin 12–16 000 tonnin tankkilaiva, jotka kuljettavat ensisijaisesti polttoöljyä, merellä toimivien laivasto-osastojen käyttöön. Vaikka ydinvoima on käytössä suurvaltojen lentotukialuksissa ja sukellusveneissä, lähes kaikki muut sota-alukset käyttävät polttoaineenaan polttoöljyä.


title: Laivaston säiliölaiva

text: Nämä alukset olivat olennaisessa osassa mm. saattueissa Venäjälle Toisen maailmansodan aikana; niistä tuhoutui tunnetuimpana saattueen PQ17 mukana kulkenut "H.M.Aux.S." Aldersdale.


title: Laivaston säiliölaiva

text: Laivaston säiliölaivassa on yleensä oma puolustusaseistus ensisijaisesti ilmahyökkäyksiä vastaan; tällaiset alukset kulkevat laivastojen mukana pitkissä operaatioissa. Ne mahdollistavat jopa kuukausien mittaiset operaatiot merellä.


title: Dante Amaral

text: Dante Guimarães Santos do Amaral (s. 30. syyskuuta 1980) on brasilialainen lentopalloilija. Hänet tunnetaan paremmin nimellä Dante. Hän pelaa ammatikseen kaudella 2008–09 Venäjän superliigassa, Moskovan Dynamon riveissä. Pelipaikaltaan Dante on yleispelaaja.


title: Dante Amaral

text: Dante aloitti ammattilaisuransa vuonna 1999 Tres Coracoesin joukkueessa, Brasilian Superliigassa. Vuoden Tres Coracoesissa oltuaan Dante siirtyi pelaamaan São Pauloon, josta hän jatkoi Minas Bela Horizonten joukkueeseen. Minasissa hän voitti Brasilian Superliigan mestaruuden kauden 2002 päätteeksi. Lopulta kauden 2002 jälkeen, 22-vuotias Dante sai siirtyä ulkomaille pelaamaan Brasiliasta. Brasiliasta pelaajat saavat siirtyä vasta 23 vuotta täytettyään ulkomaille pelaamaan. Dante siirtyi maailman kovimpaan lentopalloliigaan Italian A1-liigaan, Cimone Modenan joukkueeseen. Modenassa hän voitti ensimmäisellä kaudellaan A1-liigan hopeaa, kun joukkue hävisi tiukan finaalisarjan Sisley Trevisolle. Toisella kaudellaan Modenassa Dante voitti arvostetun CEV-cupin. Lopulta Dante viihtyi Italiassa kolme kautta Modenan riveissä voittamalla Cev-cupin, sekä A1-liigan hopeaa.


title: Dante Amaral

text: Dante siirtyi kauden 2005 päätteeksi pelaamaan Kreikan liigaan, Panathinaikos VC:n joukkueeseen. Kreikassa hän voitti toisella kaudellaan maan mestaruuden, sekä Supercupin. Kaudella 2007 Dante valloitti yhdessä joukkueensa kanssa jälleen Kreikan mestaruuden, sekä Kreikan cupin. Kaudella 2008 hän jatkoi Panathinaikosissa. Palkintokaappiin hän otti tällä kertaa Kreikan cupin voiton, sekä Kreikan liigan hopeaa.


title: Dante Amaral

text: Dante kuuluu myös Brasilian A-maajoukkueeseen. Joukkueessa hän on ollut mukana vuodesta 1999 lähtien, jolloin hänen ammattilaisuransa myös käynnistyi. Hän on voittanut maajoukkueessa jo lähes kaiken, mitä lentopalloilija voi saavuttaa. Vuonna 2004 hän otti olympiakultaa Ateenan kesäolympialaisista. Maailmanmestaruutta hän pääsi nauttimaan vuonna 2002, ja 2006. Brasilia voitti historiansa ensimmäisen MM-kullan 2002. Lentopallon maailmanliigan hän on voittanut joukkueen mukana 2000-luvulla peräti kuusi kertaa. Lisäksi neljä Etelä-Amerikan mestaruutta, ja kolme Pan Amerikan mestaruutta. Maailmancupin Dante on myös valloittanut yhdessä maajoukkueensa kanssa 2003, ja 2007 vuosina.


title: Dante Amaral

text: Hänet valittiin vuoden 2004 Olympialaisissa parhaimmaksi hyökkääjäksi, sekä myös MM-kisoissa 2006. Parhaimmaksi torjujaksi hänet valittiin vuoden 2004, sekä 2005 Lentopallon maailmanliigassa. Vuoden 2007 Maailmancupissa hänet valittiin jälleen parhaimmaksi hyökkääjäksi, sekä vuosina 1999, ja 2000 parhaimmaksi pelaajaksi Pan Amerikan kisoissa. Grand Champion cupissa hänet valittiin myös parhaimmaksi kaudella 2001.


title: Dante Amaral

text: Taidoiltaan Dante on yli 2-metriseksi pelaajaksi huipputaitava. Hän on hyökkäyksensä lisäksi maailman parhaita vastaanottajia ja puolustajia. Danten paras hyökkökkäyssuunta on poikki vartalon rajaan hieman sisään leikkaava hyökkäys, sekä erittäin nopea pipe-hyökkäys takakentältä kuutospaikalta. Dantélta löytyy myös kovan ratkaisun lisäksi erittäin järkeviä peippi ratkaisuja. Syöttö on Danten epävarmin osa-alue mutta toimiessaan se murhaa vastustajan vastaanottohyökkäyksen.


title: Dante Amaral

text: Dantea pidetään yhtenä maailmanparhaimmista yleispelaajista. Häntä valmentaa Kreikan liigassa, Panathinaikosin joukkueessa Suomen lentopallomaajoukkueen tämän hetkinen päävalmentaja italialainen Mauro Berruto.


title: Dante Amaral

text: Henkilökohtaiset:Maajoukkueessa:Seurajoukkueessa:Juniorimaajoukkueessa:1999–2000 Trez Coracoes


title: Dante Amaral

text: 2000–2001 Suzano


title: Dante Amaral

text: 2001–2002 Minas


title: Dante Amaral

text: 2002–2004 Cimone Modena


title: Dante Amaral

text: 2005–2008 Panathinaikos VC


title: M/S Cruise Smeralda

text: M/S Ikarus Palace () on kreikkalaisen Minoan Linesin omistama autolautta. Sen runko on rakennettu Bruce Shipyardin telakalla Landskronassa, Ruotsissa vuonna 1997. Ruotsista runko hinattiin norjalaiselle Fosen Mekaniske Verkstedin telakalle Trondheimiin, jossa alus rakennettiin valmiiksi. Laivan matkustajakapasiteetti on 1 500, ja matkustajille on yhteensä 740 hyttipaikkaa. Autoja alukseen mahtuu kerrallaan 608. "Ikarus Palace" on rekisteröity Kreikan lipun alle ja sen kotisatama on Heraklion.


title: M/S Cruise Smeralda

text: Ikarus Palacen sisaralus on M/S Pasiphae Palace.


title: M/S Cruise Smeralda

text: 5. toukokuuta 1997 aluksen runko laskettiin vesille Ruotsissa, josta runko hinattiin Norjaan rakennettavaksi loppuun. 5. joulukuuta alus luovutettiin kreikkalaisen Minoan Linesin omistukseen, joka rekisteröi laivan Kreikan lipun alle nimellä "Ikarus". Kotisatamaksi tuli Heraklion. 21. joulukuuta 1997 laiva aloitti liikennöinnin reitillä Ancona–Igoumenitsa–Patras. 22. lokakuuta 2001 Ikarus siirtyi reitille Patras–Igoumenitsa–Korfu–Venetsia. Joulukuussa 2001 alus sai nykyisen "Ikarus Palace" -nimensä.


title: M/S Cruise Smeralda

text: 6. helmikuuta 2008 alus pelasti palavan turkkilaisen rahtilaivan, M/S UND Adriyatikin miehistön ja matkustajat ja kuljetti heidät Venetsiaan.


title: Lisa Cuddy

text: Lisa Cuddy on fiktiivinen sairaalan dekaani televisiosarjassa House. Häntä näyttelee Lisa Edelstein.


title: Lisa Cuddy

text: Lisa Cuddy on sarjan tapahtumapaikka Princeton-Plainsboro -opetussairaalan dekaani. Hän on sarjan hahmoista ainoa, joka pystyy ohjailemaan erittäin omapäisen Housen käytöstä edes jonkin verran. Housella ja Cuddylla on jatkuvasti kinaa muun muassa Housen lääkärinvelvollisuuksia koskien. Housen aiheuttamista harmeista huolimatta Cuddy pitää tätä sairaalalle korvaamattomana.


title: Lisa Cuddy

text: Cuddyn perhettä ei ole kuvattu sarjassa. Hänellä ei äitiyshaluistaan huolimatta ole lapsia, ja hän on sarjan kuluessa harkinnut hedelmöittymiskeinona muun muassa keinohedelmöitystä ja sairaalan lääkäri James Wilsonia.


title: Lisa Cuddy

text: Gregory House ja Cuddy ovat tunteneet opiskeluajoistaan lähtien, ja heidän välillään on ollut seksuaalista jännitettä jo kauan. Jaksossa "Top Secret" tulee ilmi, että heillä on ollut joskus yhden yön juttuja. Ensimmäisellä tuotantokaudella Cuddya ei näytetä Housen kanssa juuri muuten kuin moittimassa tätä. Toisen tuotantokauden lopussa House huomaa Cuddyn rintojen kasvaneen, ja että tämä vilkuilee vauvoja jatkuvasti. Jaksossa "Forever" Cuddy lopulta kertoo käyvänsä hedelmöityshoidossa, sillä on jo pitkään halunnut lasta. Jaksossa "Who's your daddy?" Cuddy kertoo Houselle, että tullakseen raskaaksi hänen täytyy ottaa hedelmöityshoitoruiskeita kaksi kertaa päivässä ja pyytää Housea antamaan pistokset, koska ei pysty siihen itse. House suostuu palvelukseen ja lupaa pitää salaisuuden. Itselleen epäominaisesti House ei paljasta tapausta edes parhaalle ystävälleen James Wilsonille.


title: Lisa Cuddy

text: Kolmannella tuotantokaudella Cuddy ei ole vieläkään tullut raskaaksi. House puhelee Cuddyn vatsalle sekä kehuu Cuddyn rintojen kasvaneen. Jaksossa "Finding Judas" Cuddy luopuu lapsensaamistoiveista ymmärrettyään, että yritykset ovat olleet turhia. House suuttuu ja toteaa Cuddylle: "Hyvä, että sinusta ei tule äitiä, koska olisit surkea siinä!" Cuddy luopuu toivosta lopullisesti ja kertoo Wilsonille, että on saanut jo yhden keskenmenon. House ja Cuddy eivät rakasta toisiaan, joskin he suutelevat viidennen tuotantokauden jaksossa "Joy". Jaksossa "Under my skin" House hallusinoi suutelevansa Cuddya ja harrastavansa seksiä tämän kanssa.


title: Buzz Lightyear of Star Command

text: Buzz Lightyear of Star Command on yhdysvaltalainen Disneyn ja Pixarin tuottama Daytime Emmy -palkittu 63-osainen animaatiosarja, joka perustuu samana vuonna julkaistuun elokuvaan . Sarjan jaksot esitettiin alun perin Yhdysvalloissa vuosina 2000–2001. Suomessa sarjaa esitti maksullinen Toon Disney.


title: Buzz Lightyear of Star Command

text: Tarina kertoo avaruusrangeri Buzz Lightyearistä, joka yhdessä ryhmän jäseniensä Mira Novan, XR:n ja Sinclair Munchapperin kanssa yrittävät pitää oikeutta ja järjestystä galaksissa, jota yleensä heidän arkkivihollinen keisari Zurg pyrkii rikkomaan.


title: Seppo Hiitelä

text: Seppo Hiitelä (s. 26. maaliskuuta 1954 Tampere) on suomalainen nykyinen jääkiekkovalmentaja, aiemmin jääkiekkoilija.


title: Seppo Hiitelä

text: Hiitelä pelasi koko uransa Ilveksessä. Hän pelasi hyökkääjän paikalla SM-sarjassa ja -liigassa kaudet 1972–1980. Ensimmäisen maalinsa Hiitelä teki ensimmäisessä ottelussaan Tapparaa vastaan. Hiitelä pelasi pääsarjassa 219 ottelua tehoin 55+48. Kahdesti hän voitti pronssia.


title: Seppo Hiitelä

text: Kauden 1979–1980 jälkeen Hiitelä siirtyi valmennustehtäviin. Hän oli vuoden A-nuorten kakkosvalmentajana ja Kauden 1981–1982 Raimo Määttäsen apulaisvalmentajana liigajoukkueessa. Kaudeksi 1982–1983 Hiitelä nousi Ilveksen päävalmentajaksi. Hän toimi tehtävässään neljä kautta. Keväällä 1985 Hiitelän valmentama Ilves nousi liigamestariksi. Hiitelä palkittiin kauden päätteeksi SM-liigan parhaana valmentajana. Hiitelä palasi vielä Ilveksen päävalmentajaksi kesken kauden 1990–1991 korvaamaan erotettua Matti Kaariota . Hiitelä kutsuttiin maaliskuussa 2010 Ilveksen urheilujohtajaksi tehtävänään urheilutoiminnan kehittäminen ja edustusjoukkueen kokoaminen. 30. lokakuuta 2011 Ilveksen hallitus päätti erottaa päävalmentaja Juha Pajuojan ja nimitti Hiitelän päävalmentajaksi.


title: Seppo Hiitelä

text: Seppo Hiitelä toimii myös urheiluvälinekauppiaana Tampereella. Hänen poikansa Juha Hiitelä on tunnettu jääkiekkojournalisti.


title: Kari Järvinen

text: Kari Järvinen on ainakin seuraavien henkilöiden nimi:


title: Olavi Kanerva

text: Olavi Kanerva (20. toukokuuta 1913 Lahti – 29. heinäkuuta 1974 Lahti) oli suomalainen näytelmäkirjailija ja käsikirjoittaja. Hän toimi Kanervan kirjapaino Oy:n toimitusjohtajana vuosina 1948−1972. Kanervan kirjapaino julkaisi albumina hänen ja serkkunsa Reino Helismaan käsikirjoittaman ja Ami Hauhion piirtämän seikkailusarjakuvan "Maan mies Marsissa". Sarjakuva ilmestyi ensimmäisen kerran Isku-lehdessä. Olavi Kanerva toimitti lehteä Reino Helismaan kanssa. Kanervan käyttämiä salanimiä olivat ainakin Ivalo Averna ja Trapper.


title: Olavi Kanerva

text: Kanervan kirjapainon perustaja oli Olavi Kanervan isä August Kanerva, joka kustansi muun muassa J. Alfred Tannerin lauluvihkoja. Reino Helismaa työskenteli latojana Kanervan kirjapainossa 1930-luvulla ennen Viipuriin muuttoaan. Kirjapaino meni konkurssiin vuonna 1977, ja sen talo purettiin vuonna 1984.


title: Ellen Page

text: Ellen Grace Philpotts-Page (s. 21. helmikuuta 1987 Halifax, Nova Scotia) on kanadalainen näyttelijä, joka tunnetaan parhaiten päärooleistaan elokuvissa "Juno" (2007), "Hard Candy" (2005), "An American Crime" (2007), "Roller Girl" (2009), Varjokissan roolista elokuvassa "" (2006), Ariadnen roolistaan Christopher Nolanin elokuvassa "Inception" (2010) ja Woody Allenin elokuvasta "To Rome with Love" (2012). Vuonna 2007 Page sai parhaan naispääosan Oscar-ehdokkuuden nimiroolistaan elokuvassa "Juno". Page näytteli ensimmäisen kerran kymmenvuotiaana esiintyessään televisioelokuvassa "Kaivoksen lapset".


title: Vaaleanpunainen majatalo

text: Vaaleanpunainen majatalo on suomalaismuusikko Jussi Hakulisen debyyttialbumi. Se julkaistiin vuonna 1985. Albumin tuotti Costello Hautamäki. Albumilla säestäneistä muusikoista Hakulinen kokosi myöhemmin Kinsky -yhtyeen.


title: Itävallan Grand Prix 1976

text: Itävallan Grand Prix 1976 oli Formula 1 -sarjan osakilpailu, joka ajettiin 15. elokuuta 1976 Österreichringin radalla. Kilpailun voitti John Watson.


title: Itävallan Grand Prix 1976

text: Itävallan GP 1976 – kilpailu – F1-ruutu


title: Anne Gadegaard

text: Anne Mondrup Gadegaard (s. 7. marraskuuta 1991 Århus) on tanskalainen laulaja. Hän edusti vuoden 2003 Lasten Eurovision laulukilpailussa Tanskaa sijoittuen viidenneksi. Vuoteen 2007 mennessä hän oli julkaissut viisi albumia, joista kaikki ovat ylittäneet kultalevyyn oikeuttavan määrän. Lisäksi kolme hänen albumeistaan ovat ylittäneet platinalevyrajan.


title: Anne Gadegaard

text: Vuonna 2015 Gadegaard osallistui Dansk Melodi Grand Prix -kilpailuun kappaleellaan "Suitcase". Hän sijoittui kilpailussa toiseksi.


title: Omar Epps

text: Omar Hashim Epps (s. 20. heinäkuuta 1973 Brooklyn, New York) on yhdysvaltalainen näyttelijä, joka tunnetaan parhaiten roolistaan "House"-televisiosarjan neurologi Eric Foremanina.


title: Omar Epps

text: Epps on ollut naimisissa Keisha Spiveyn kanssa vuodesta 2004, ja heillä on kaksi lasta.


title: Robert Sean Leonard

text: Robert Sean Leonard (alk. Robert "Lawrence" Leonard, s. 28. helmikuuta 1969 Westwood, New Jersey) on yhdysvaltalainen näyttelijä, joka parhaiten tunnetaan syöpälääkäri James Wilsonina sarjassa House.


title: Robert Sean Leonard

text: Leonard on naimisissa Gabriella Salickin kanssa, he avioituivat kesällä 2008. Heillä on vuonna 2009 syntynyt tytär Eleanor. Toinen tytär Claudia taas on syntynyt kesäkuussa 2012. Leonard on hyvä ystävä Housessa pääosaa näyttelevän Hugh Laurien kanssa.


title: Hollannin Grand Prix 1976

text: Hollannin Grand Prix 1976 oli Formula 1 -sarjan osakilpailu, joka ajettiin 29. elokuuta 1976 Zandvoortin radalla. Kilpailun voitti James Hunt.


title: Hollannin Grand Prix 1976

text: Hollannin GP 1976 – F1-ruutu


title: Heiji-kapina

text: Heiji-kapina () taisteltiin Japanissa luostariin vetäytyneen keisari Go-Shirakawan kilpailevien alamaisten välillä vuonna 1160. Se on nimetty Heiji-aikakausinimen mukaan. Sitä edelsi Hōgen-kapina vuonna 1156. Heiji-kapina nähdään monella tavalla tämän aiemman taistelun suorana seurauksena.


title: Heiji-kapina

text: Varhain vuonna 1160 (tai vuoden 1159 lopussa kuukalenterin mukaan) Taira no Kiyomori, Taira-klaanin pää ja keisari Nijōn tukija, lähti Kiotosta henkilökohtaiselle pyhiinvaellukselle. Se oli kuitenkin juoni, jonka oli tarkoitus antaa hänen vihollisilleen Fujiwara no Nobuyorille ja Minamoto-klaanille täydellinen tilaisuus kapinan aloittamiseen. Sanjōn palatsin piirityksessä Nobuyori ja hänen Minamoto-liittolaisensa sieppasivat entisen keisarin Go-Shirakawan sekä keisari Nijōn ja sytyttivät palatsin tuleen. Minamoto no Yoshitomo ja Fujiwara no Nobuyori laittoivat Go-Shirakawan kotiarestiin ja tappoivat neuvonantaja Fujiwara no Michinorin. Nobuyori nimitytti itsensä keisarin kansleriksi, ja hänen poliittiset valtasuunnitelmansa alkoivat toteutua.


title: Heiji-kapina

text: Minamotot eivät olleet kuitenkaan suunnitelleet kapinan sotilaallista puolta tarpeeksi hyvin, eivätkä he olleet valmistautuneita puolustamaan kaupunkia Kiyomorin palatessa. Minamotot epäröivät, eivätkä aloittaneet ratkaisevia toimia Kiyomoria vastaan. Hän palasi Kiotoon ja tarjoutui antautuvansa Nobuyorille. Se oli kuitenkin juoni. Nobuyorin silmän välttäessä Kiyomori päästi keisari Nijōn ja Go-Shirakawan pakenemaan puolelleen.


title: Heiji-kapina

text: Kiyomori sai keisarillisen luvan hyökätä Minamoto no Yoshitomoa ja Fujiwara no Nobuyoria vastaan. Taira no Shigemori (Kiyomorin vanhin poika) johti 3 000 hengen ratsuväkeä hyökkäyksessä keisarilliseen palatsiin, jossa Yoshitomo ja Nobuyori piileskelivät. Nobuyori pakeni välittömästi, mutta Minamoto no Yoshihira (Yoshitomon vanhin poika) taisteli vastaan rajussa taistelussa. Yoshihira jahtasi Shigemoria keisarillisen palatsin sisällä. Taira-joukot joutuivat vetäytymään ja Minamotojen joukot lähtivät palatsista heidän peräänsä. Tämä oli myös Kiyomorin juoni. Erillinen Taira-joukkio miehitti nyt palatsin. Minamotot oli eristetty perääntymistiestä. He hyökkäsivät Tairojen tukikohtaa vastaan Rokuharassa. Taistelusta tuli raivokas, mutta lopulta Minamotojen joukot pakenivat epäjärjestyksessä.


title: Heiji-kapina

text: Taira no Kiyomori voitti Minamoto no Yoshitomon, surmasi kaksi hänen vanhinta poikaansa sekä Nobuyorin ja vapautti Go-Shirakawan. Yoshitomo joutui petetyksi: hänet tapettiin pakomatkalla Kiotosta Owarin provinssissa. Myöhemmin Taira no Kiyomori karkotti Yoshitomon pojan Minamoto no Yoritomon, otti haltuunsa Minamoto-klaanin varat ja maat ja muodosti lopulta Taira-klaanin johtaman, Japanin historian ensimmäisen samuraijohtoisen hallituksen.


title: Heiji-kapina

text: Kamakura-kauden eepos "Heiji monogatari" kertoo Heiji-kapinaan osallistuneiden samuraiden teoista. Yhdessä "Hōgen monogatarin" ja "Heike monogatarin" kanssa se kuvaa Minamoto- ja Taira-klaanien nousua ja tuhoa.


title: Tick Tick Boom

text: Tick Tick Boom on vuonna 2007 julkaistu The Hivesin kappale, joka on julkaistu heidän albumillaan The Black and White Album. Kappale on julkaistu CD:nä ja vinyylilevynä. Kappaleesta on tehty myös musiikkivideo.


title: Tick Tick Boom

text: CD


title: Tick Tick Boom

text: CD (Eurooppa)


title: Joseph Dodge

text: Joseph Morrell Dodge (18. marraskuuta 1890 Detroit – 2. joulukuuta 1964 Detroit) oli yhdysvaltalaisen Detroit Bankin eli nykyisen Comerican johtaja. Myöhemmin hän toimi taloudellisena neuvonantajana toisen maailmansodan jälkeisissä talouden vakauttamisohjelmissa Saksassa ja Japanissa.


title: Joseph Dodge

text: Dodge muodosti talouden uudelleenjärjestelysuunnitelman Länsi-Saksalle sodan jälkeen kenraali Lucius D. Clayn neuvonantajana ja toimi Yhdysvaltain komission edustajana Wienissä Itävallassa. Vuoden 1949 helmikuussa hän muutti Japaniin SCAP:n talousneuvonantajaksi ja laati uuden taloussuunnitelman, joka tunnetaan "Dodgen linjana".


title: Joseph Dodge

text: Vuosina 1953–1954 hän toimi Dwight D. Eisenhowerin budjettiosaston (Bureau of the Budget) johtajana.


title: Christopher Meloni

text: Christopher Peter Meloni (s. 2. huhtikuuta 1961 Washington DC) on yhdysvaltalainen näyttelijä. Hänet tunnetaan muun muassa televisiosarjoista "" ja "Kylmä rinki" sekä elokuvasta "Bound".


title: Christopher Meloni

text: Meloni oli yksi Kova laki: Erikoisyksikkö -sarjan vakiokasvoista aina 12. kauden loppuun asti. Kauden päätösjakson myötä myös Melonin esittämä etsivä Elliot Stablerin hahmo kirjoitettiin ulos sarjasta.


title: Christopher Meloni

text: Meloni syntyi Washingtonin kaupungissa ja valmistui Coloradon yliopistosta. Hän oli vuonna 2006 Emmy-ehdokkaana Elliot Stablerin roolistaan sarjassa "Kova laki: Erikoisyksikkö".


title: Christopher Meloni

text: Meloni on ollut naimisissa puolisonsa Doris Sherman Williamsin kanssa vuodesta 1995; parilla on vuonna 2001 syntynyt tytär ja vuonna 2004 syntynyt poika. Melonilla on italialaista ja kanadanranskalaista sukutaustaa.


title: Jarno Heinikangas

text: Jarno Heinikangas (s. 5. maaliskuuta 1979 Pori) on suomalainen uransa lopettanut jalkapalloilija. Hän edusti Veikkausliigassa FC Jazzia, FC Lahtea sekä Turun Palloseuraa. Uransa päätteeksi hänet valittiin Veikkausliigan legendaksi.


title: Jarno Heinikangas

text: Heinikangas on pelannut Suomen maajoukkueessa kolme maaottelua ja lisäksi neljä poikamaaottelua.


title: Lee Tergesen

text: Lee Allen Tergesen (s. 8. heinäkuuta 1965) on yhdysvaltalainen näyttelijä. Hän syntyi ja kasvoi Connecticutissa.


title: Lee Tergesen

text: Tergesen tunnetaan varsinkin rooleistaan Tobias Beecherinä televisiosarjassa "Kylmä rinki" ja Chett Donnellyna "Lisa ja pojat" ("Weird Science") -televisiosarjassa. Hän on esiintynyt myös useissa elokuvissa, kuten "Monster – Aileen Wuornosissa".


title: Adams (kilpa-autovalmistaja)

text: Adams oli yhdysvaltalainen kilpa-autojen valmistaja. Talli osallistui yhteen Formula 1 -sarjaan kuuluneeseen osakilpailuun, vuoden 1950 Indianapolis 500 -kilpailuun, joka päättyi auton öljyvuotoon kierroksella 108. Brittiläinen George Robson voitti vuoden 1946 Indianapolis 500 -kilpailun Adamsillä.


title: Ei mitään yhteistä

text: Ei mitään yhteistä ("Nothing in Common") on vuonna 1986 ensi-iltansa saanut yhdysvaltalainen komeadiaelokuva. Elokuvan ohjasi Garry Marshall ja pääosassa näyttelivät Tom Hanks ja Jackie Gleason. Suomessa elokuvan ensi-ilta oli 27. helmikuuta 1987.


title: Ei mitään yhteistä

text: Elokuvassa Tom Hanks esittää mainosmiestä, jonka vanhemmat ovat eroamassa ja elämänarvot joutuvat pohdinnan alle.


title: Ei mitään yhteistä

text: "Video-oppaassa" vuodelta 1994 Bello Romano pitää elokuvaa hyvänä mainosmaailman piikittelynä ja antaa sille kolme tähteä viidestä, mikä vastaa sanallista arviota ”hyvä”.


title: Alkovi (albumi)

text: Alkovi on Chisun 27. helmikuuta 2008 julkaistu esikoisalbumi. Hän on säveltänyt, sanoittanut, sovittanut, tuottanut ja miksannut kaikki kappaleet itse. Albumi oli korkeimmillaan Suomen virallisen albumilistan sijalla 5, listaviikkoja kertyi 15. Albumia on myyty tähän mennessä noin 29 000 kappaletta eli kultalevyyn oikeuttava määrä. Albumin ensimmäisenä singlenä julkaistu ”Mun koti ei oo täällä” on myös "Sooloilua" -elokuvan tunnuskappale. Kappale lähti hitaasti soimaan radioissa, mutta vuoden 2008 alussa se nousi radiokanavien soittolistojen kärkeen. Suomen virallisella singlelistalla se oli kärjessä kahdeksan viikkoa ja säilyi TOP 20:ssä 26 viikkoa. Singleä on myyty kultalevyyn oikeuttava määrä, 7 733 kappaletta. Kappaleesta on julkaistu myös musiikkivideo.


title: Alkovi (albumi)

text: Toisena singlenä julkaistiin kappale ”Muut”. Se nostettiin välittömästi julkaisunsa jälkeen YleX:n B-soittolistalle. Kappaleesta on julkaistu myös Misko Ihon ohjaama musiikkivideo.


title: Alkovi (albumi)

text: Kolmantena singlenä julkaistiin albumin viides raita ”Tämä rakkaus”.


title: Riki Takeuchi

text: Riki Takeuchi (s. 4. tammikuuta 1964 Saiki, Japani) on japanilainen näyttelijä ja laulaja, joka on näytellyt monissa Takashi Miiken ohjaamissa elokuvissa. Takeuchi myös esittää Riki Takeuchi -nimistä pelinjohtajaa elokuvassa "" sekä Ginya Yabukia "Tokyo Mafia" -elokuvissa.


title: Tapiolan syntyvaiheet

text: Tapiolan syntyvaiheet liittyvät Espooseen pääosin 1950-luvulla rakennetun Tapiolan puutarhakaupungin toteutukseen. Asuntosäätiö vetäjänään Heikki von Hertzen ideoi Espooseen täysin uuden tyyppisen asuinalueen – modernin suomalaisen puutarhakaupungin. Tapiolan ensimmäiset alueet olivat poikkeuksellinen yhteiskunnallinen ja kaupunkikuvallinen kokeilu, joka herätti runsaasti keskustelua myös Suomen ulkopuolella, ja loi suomalaiselle kaupunkisuunnittelulle maailmanmainetta. Myöhemmin Tapiolan kaupunginosa on laajentunut puutarhakaupungin ulkopuolelle perinteisempänä rakentamisena. Pohjoinen lähiö toteutettiin ruutukaavan mukaan ja puutarhakaupunkia reunustava eteläinen alue grynderivetoisena aluerakentamisena.


title: Tapiolan syntyvaiheet

text: Tapiolan puutarhakaupungin suunnittelun tausta periytyy lähinnä kansainvälisessä kaupunkisuunnittelussa 1930-luvulta asti kehitettyihin malleihin, joissa pieniä keskitettyjä kaupunkiyhdyskuntia perustettiin suurkaupunkien laitamille rakentamattomille alueille. Suomeen ajatukset saapuivat muun muassa Ruotsin kautta, jossa vuoden 1947 uusi rakennuslaki edisti asuntojen aluerakentamista.


title: Tapiolan syntyvaiheet

text: Väestöliitto toimi Suomessa jälleenrakennusaikana aktiivisena asuntopoliittisena vaikuttajana. Liitto aikaansai yhteiskunnallista keskustelua asuntokysymyksen tiimoilta muun muassa julkaisuillaan. Liiton toiminnanjohtaja Heikki von Hertzen ja hallituksen jäsen teollisuusneuvos Yrjö Laine-Juva kartoittivat 1940-luvulla järjestelmällisesti pääkaupunkiseudulta uusia alueita asuntorakentamiselle.


title: Tapiolan syntyvaiheet

text: Teknillisen Korkeakoulun asemakaavaopin professori Otto-Iivari Meurman oli jo 1945 laatinut Hagalundin kartanon alueelle 12 000 asukkaan asemakaavan. Tämä suunnitelma oli laadittu kartanon omistajan, Arne Grahnin toimeksiannosta ja Uudenmaan Lääninhallitus oli hyväksynyt kaavan helmikuussa 1947 . Grahn oli teettänyt samantapaisen huvila-alueen suunnitelmat Meurmanilla jo 1930-luvulla Westendiin, Hagalundin eteläpuolelle, jonka alueet hän myös omisti. Alue rakennettiin 1930-luvulta lähtien pientalovaltaisena puutarhakaupunkina. Meurman rohkaisi ja opasti Väestöliiton von Hertzeniä tutustumaan Ruotsin vastaaviin alueisiin Malmössä ja Göteborgissa. Matkan tuloksena oli vahvasti poleeminen kirja ""Koti vaiko kasarmi lapsillemme?"" (Väestöliitto 1946). Siinä esitettiin ensi kertaa tulevan puutarhakaupungin (Tapiola) periaatteet. von Hertzen, joka oli hahmotellut Suomeen täysin uudentyyppistä puutarhakaupunki-ideaa ryhtyi keräämään rahoitusta ostaakseen alueen uuden kaupunkiyhdyskunnan rakennusmaaksi. Hän ideoi ja sai taustavoimiksi laajasti yhteiskunnan eri osia edustavia järjestöjä.


title: Tapiolan syntyvaiheet

text: Vuonna 1950 von Hertzen ja Meurman saivat tietää että Hagalundin alueet ovat myytävänä. Kaupat tehtiin kesällä 1951 Väestöliiton kanssa pitkien ja vaikeiden neuvottelujen jälkeen: kauppakirjaluonnoksiakin tehtiin 20 kappaletta. Hinta oli 180 miljoonaa markkaa, nykyrahassa 5,1 miljoonaa euroa. Hankkeen rakennuttamisen organisointia varten Väestöliitto, SAK, Mannerheimin lastensuojeluliitto, Invalidiliitto (silloinen "Suomen Siviili- ja asevelvollisuusinvalidien liitto"), Virkamiesliitto ja Vuokralaisten keskusliitto perustivat myöhemmin samana vuonna itsenäisen organisaation, Asuntosäätiön. jolle Hagalundin maat myytiin edelleen.


title: Tapiolan syntyvaiheet

text: Tapiola on esimerkki kunnallisesta yhdyskuntarakenteesta erillisen, itsenäisen yhdyskunnan aluerakentamisesta. Asuntosäätiöllä ei ollut Tapiolan rakentamisesta mitään sopimuksia Espoon kunnan kanssa, ja rakennustyöt voitiin toteuttaa kunnan kantoja kyselemättä, valtiovallan poikkeuksellisessa suojeluksessa. Kunnallistekniikan kustansi Asuntosäätiö, sillä vasta vuoden 1958 rakennuslaki velvoitti kunnan rakentamaan kunnallistekniikan.


title: Tapiolan syntyvaiheet

text: Meurmannin Hagalundiin laatima asemakaava perustui hänen hyvin tuntemiinsa anglosaksisiin puutarhakaupunkisuunnitelmiin. Kaavoitustyö oli aloitettu jo heti talvisodan jälkeen: valmiiksi kaava saatiin vuonna 1945. Helsingin yleiskaavan mukaisessa asemakaavassa alueen halkoi neljänneksiin kaksi liikenneväylää; pohjois–etelä-suuntainen Jorvaksentieltä Leppävaaraan, ja itä–länsi-suuntainen Otaniemen rannasta Kauniaisten suuntaan. Risteyskohdassa itä–länsi-suuntaisen väylän molemmin puolin oli suunniteltu pitkänomainen liikekeskusalue. Suunnitelma oli pientalovaltainen. Asuntosäätiön johdolla kaavaa muutettiin 1950-luvun alussa tehokkaammaksi: rakentamista tiivistettiin ja kaavaan lisättiin runsaasti kerrostaloja. Koska alueen luonne ja mitoitus muuttuivat huomattavasti, Meurman vetäytyi hankkeesta vuonna 1954.


title: Tapiolan syntyvaiheet

text: Tapiola rakennettiin osissa. Ensimmäisenä, pääosin 1950-luvun puolivälissä rakennettu "Itäinen lähiö" loi suomalaisen kaupunkisuunnittelun maailmanmaineen. Itäinen lähiö konkretisoi von Hertzenin ihanneyhdyskunnan ajatukset. Alue rakentui vuosina 1953–1957 ja täydentyi vielä seuraavan vuosikymmenen alussa. Myös seuraava rakennusvaihe, "Läntinen lähiö" suunniteltiin ja rakennettiin kaartuvien katulinjojen ja maastoon sommiteltujen eri rakennustyyppien kokonaisuutena. Kolmas vaihe, "pohjoinen osa" perustuu täysin erityyppiseen, suorakulmaiseen ruutukaavaan.


title: Tapiolan syntyvaiheet

text: Tapiolan puutarhakaupungin keskustan kylkeen myöhemmin rakennettu "eteläinen alue" ei varsinaisesti koskaan kuulunut alkuperäiseen Tapiolaan. Se rakennettiinkin osin tiukan grynderilähtoisen aluerakentamisen ja betonielementtitekniikan opeilla.


title: Tapiolan syntyvaiheet

text: Hagalundin itäinen lähiö koostui useiden arkkitehtien erillisistä asuntosikermistä. Arkkitehdeiksi kutsuttiin Aarne Ervi, Viljo Revell, Aulis Blomstedt ja Markus Tavio. Päärooli suunnittelussa oli Ervillä. Poikkeuksellisesti palkattiin myös erillinen maisemasuunnittelija, tukholmalainen Nils Orrento.


title: Tapiolan syntyvaiheet

text: Rakentaminen rahoitettiin Asuntosäätiön ottamilla aravalainoilla. Vuoden 1953 valtion asuntotuotantolaki määritti asunnoille tiukat kriteerit. Esimerkiksi kerrostaloissa tuli keskimääräisen asuntokoon olla alle 50 m, eikä yksiöissä saanut olla parvekkeita. Asuntokoot oli huonelukuun verrattuna mitoitettu erittäin pieniksi.


title: Tapiolan syntyvaiheet

text: Ensimmäisen rakennusvaiheen urakkakilpailu oli Suomen oloissa poikkeuksellisen laaja: urakkaan sisältyi 12 asuntoyhtiötä ja kaksi huoltorakennusta. Tarjouksia pyydettiin 14 rakennusliikkeeltä, jotka kuitenkin sopivat keskenään tarjoavansa urakkaa lähes kaksinkertaisella hinnalla pääkaupunkiseudun normaalikohteisiin verrattuna. Asuntosäätiö neuvotteli osaan kohteista alhaisemmat sopimushinnat ja järjesti lopuille uuden urakkakilpailun, johon se otti mukaan rakennusliikkeitä pääkaupunkiseudun ulkopuolelta. LVI-puolella kartelli piti, ja Asuntosäätiö päätti rakentaa vesi- ja kaukolämpöverkostot oman rakennusorganisaationsa kautta.


title: Tapiolan syntyvaiheet

text: Ensimmäinen rakennusryhmä valmistui Mäntyviidan varrelle loppuvuonna 1953. Rakennukset olivat tehdasvalmisteisia puutaloja (As. Oy Pihkapolku ja As. Oy Viidenrivi) ja ketjutalo (As. Oy Ketju). Ketju on Aulis Blomstedtin suunnittelema, hän noudatti kohteessa kehittämäänsä Canon 60 -mittajärjestelmää. Kohdetta pidetään eräänä arkkitehtonisesti parhaiten hallittuna asuintalokokonaisuutena Suomessa.


title: Tapiolan syntyvaiheet

text: Rakentamisessa kokeiltiin erilaisia rakenteita: puu- ja betonielementtejä, julkisivussa muurausta ja puuta, jopa uutta mineriittilevyä. Vielä kehittelyasteella ollut elementtirakentaminen osoittautui perinteistä muotoa kalliimmaksi.


title: Tapiolan syntyvaiheet

text: Vuonna 1953 Asuntosäätiö järjesti alueelle nousevasta uudesta kaupungista nimikilpailun, johon saatiin yli 4 000 vastausta ja tuhat eri nimiehdotusta. Voittajaksi valittiin "Tapiola". Alueen keskustan rakennusten yleisestä sijoittelusta ja massoittelusta säätiö julisti aatekilpailun samana vuonna. Lähtökohtana oli, että alueelle nousee 12 000–15 000 asukkaan kaupunginosa, ja keskustan oli palveltava suurempaakin, noin 30 000 asukkaan aluetta. Keskustaan tulisi monipuolinen palvelurakenne kirkkoineen ja teatteritaloineen sekä 60–70 myymälää. Liiketilaa tulisi yhteensä noin 4 500 m, toimistotilaa 4 000–5 000 m ja käsityöläisille tarkoitettua työtilaa 700 m. Rakentaminen tuli tapahtua vaiheittain. Kilpailuohjelma tähtäsi tiivisti rakennettuun keskustaan. Ohjelmaan sisältyi ajatus, jonka mukaan keskustan kaupunkikuva tulisi muuttumaan tarpeen mukaan.


title: Tapiolan syntyvaiheet

text: Tulos julkistettiin keväällä 1954: 17 ehdotuksesta valittiin Aarne Ervin työ "Don Hertzenin kylä" voittajaksi. Pöytäkirjan perusteella palkintolautakunta etsi työtä, jossa rakennukset liittyisivät toisiinsa kiinteänä sommitelmana eri kokoisten aukioiden rytmittämänä. Esimerkiksi yksinomaan mataliin rakennuksiin perustuvia ehdotuksia kritisoitiin. Samaten lautakunta kiinnitti huomiota lähestymisnäkymiin, kaupunkikuvassa haluttiin rakennusten hierarkian näkyvän selkeästi. Ervin kilpailuehdotuksessa monikerroksinen toimistorakennus toimi alueen kiintopisteenä. Suunnitelma sovelsi Le Corbusierin St.Diemin suunnitelmassa esitettyjä sommitteluperiaatteita, ja tuolloisen CIAM-arkkitehtiryhmän piirissä syntyneitä ideoita. Ehdotukseen sisältyi myös myöhemmin toteuttamattomia elementtejä: esimerkiksi yhteisötalo perheettömille virkamiehille, hautausmaa ja lentokenttä helikopteriautoille.


title: Tapiolan syntyvaiheet

text: Seuraavina vuosina keskustan suunnitelmaa kehitettiin kilpailulautakunnan arvostelun pohjalta pienoismallin ja maastokatselmusten avulla. Keskustornin ja sitä ympäröivien rakennusten suhteet ja liikkuminen tilassa aukiolta toiselle harkittiin tarkkaan. Kevyt liikenne eristettiin autoliikenteestä. Vuonna 1956 alueen asemakaava muutettiin vastaamaan uutta suunnitelmaa. Meurmanin Hagalundin kaavasta jäi jäljelle lähinnä idea hierarkkisesta jäsentelystä.


title: Tapiolan syntyvaiheet

text: Tapiolan keskusta ei ole toteutunut Ervin suunnitelman mukaisesti. Lisäksi keskustan eteläpuolelle on rakennettu alkuperäiseen suunnitelmaan kokonaan kuulumaton tiivis liike- ja toimistorakennusten alue.


title: Tapiolan syntyvaiheet

text: Lähtinen lähiö, johon kuuluu myös Jousenkaaren alue, rakennettiin pääosin vuosina 1956–1961, ja se täydentyi 1960-luvun alkupuolella. Alue on maankäytöltään tehokkaampi kuin itäinen lähiö. Itäisessä lähiössä kalliiksi osoittautunutta elementtirakentamista ei Asuntosäätiö halunnut enää kokeilla. Julkisivut ovat mineriittiä tai roiskerappausta. Pientalot ovat rivitaloja, alueen harvat omakotitalot ovat yksityisten rahoittamia.


title: Tapiolan syntyvaiheet

text: Pohjoisen lähiön suunnittelua varten Asuntosäätiö järjesti vuonna 1958 kutsukilpailun, jonka voitti Pentti Ahola. Aholan ehdotus oli täysin Tapiolan alkuvaiheesta poikkeava suorakulmainen ruutukaava. Suunnittelussa olivat Aholan lisäksi mukana Veikko Malmio, Bror Söderman sekä Heikki Koskelo, joka työskenteli Asuntosäätiössä.


title: Tapiolan syntyvaiheet

text: Nykyään Tapiolan pohjoinen lähiö yhdessä Laajalahden vanhan pientaloalueen eteläosan kanssa muodostaa oman kaupunginosansa, Pohjois-Tapiolan.


title: Tapiolan syntyvaiheet

text: Tapiolan eteläreuna oli suunniteltu aluetta rajoittavaksi avaraksi niittymaisemaksi. 1960-luvun alussa rakennusliike Haka rakensi alueelle Hakametsän, uuden betonielementtitekniikan ja rationaalisen rakennusmassoittelun mallilähiön tulevaisuuden rakentamiselle. Myös Hakalehdon kaavan suunnitteli Pentti Ahola.


title: Tapiolan syntyvaiheet

text: Alue oli haaste Asuntosäätiölle ja sen ajamalle puutarhakaupunkiaatteelle: Hakan toimitusjohtaja Antti Pelkola nousi aluerakentamisen voimahahmoksi, joka ideoi riittävän tiheään teollisesti rakennettuja suuria lähiöitä. Asuntoreformiyhdistys, jossa Pelkola toimi yhdessä muun muassa Mauno Koiviston sekä Teuvo Auran kanssa, onnistui estämään von Hertzenin puutarhakaupunkiajatuksen leviämisen Helsingin ympäristön rakentamisessa.


title: Tapiolan syntyvaiheet

text: Asuntosäätiö ja Heikki von Hertzen rajasivat säännönmukaisesti eteläisen alueen eli nykyisen Merituulentien eteläpuolisen alueen pois Tapiolaa esittävistä kartoista ja kieltäytyivät missään tilanteessa hyväksymästä Hakametsää osaksi Tapiolaa.


title: Tapiolan syntyvaiheet

text: Asuntosäätiö rakennutti vielä 1960-luvun lopussa Tapiolan alueen lounaiskärkeen Raili ja Reima Pietilän suunnitteleman Suvikummun, ennakkoluulottoman monimuotoisen 2-9-kerroksisen asuntokohteen.


title: Antti Hakala (jalkapalloilija)

text: Antti Hakala (s. 3. helmikuuta 1985 Ulvila) on suomalainen jalkapalloilija, joka edustaa Kakkosen Salon Palloilijoita. Hakala toimii seurassa myös liikuntakoordinaattorina, jossa hänen toimenkuvaansa kuuluu SalPan jalkapallotoiminnan kokonaisvaltainen kehittäminen junioritoiminnasta edustusjoukkueeseen asti.


title: Rolf Sørensen

text: Rolf Sørensen (s. 20. huhtikuuta 1965 Helsinge) on entinen tanskalainen maantiepyöräilijä, joka kilpaili ammattilaisena vuosina 1986–2002.


title: Rolf Sørensen

text: Sørensen on kaikkien aikojen menestynein tanskalainen ammattipyöräilijä. Hän voitti useita yhden päivän klassikkoja, kuten Liège–Bastogne–Liègen 1993, Flanderin ympäriajon 1997, Pariisi–Toursn 1990 sekä kahdesti Pariisi–Brysselin. Maantiepyöräilyn maailmancupissa hän sijoittui toiseksi vuosina 1991 sekä 1997, jolloin murtunut jalka esti häntä saamasta pisteitä kahdesta viimeisestä kilpailusta. Atlantan olympialaisissa 1996 hän saavutti maantieajossa hopeaa Pascal Richardin jälkeen.


title: Rolf Sørensen

text: Sørensen menestyi myös etappikilpailuissa voittaen kahdesti niin Tirreno–Adriaticon kuin Alankomaiden ympäriajonkin. Ranskan ympäriajossa hän kantoi maillot jaune -paitaa kolmen päivän ajan vuonna 1991, kun hänen tallinsa "Ariostea" oli voittanut joukkueaika-ajon. Hän joutui luopumaan johtajan paidasta murrettuaan solisluunsa viidennellä etapilla. Vuosina 1994 ja 1996 hän voitti Tour de Francessa henkilökohtaisen etapin. Vuonna 1995 hän puolestaan oli paras Italian ympäriajon yhdeksännellä osuudella.


title: Rolf Sørensen

text: Sörensen tunnusti maaliskuussa 2013 käyttäneensä 1990-luvulla EPO- ja kortisoni-hormoneja.


title: M/S UND Atılım

text: M/S UND Atılım () on turkkilaisen U.N Ro-Ro İşletmeleri A.Ş:n omistama ro-ro-rahtialus. Alus on rakennettu vuonna 2002 Flensburger Schiffbau Gesellschaftin telakalla Flensburgissa, Saksassa. "UND Atılım" on rekisteröity Turkin lipun alle ja sen kotisatama on Istanbul.


title: M/S UND Atılım

text: UND Atılımin sisaraluksia ovat M/S Maersk Vlaardingen, M/S UND Birlik, M/S Maersk Voyager, M/S UND Ege ja M/S UND Adriyatik.


title: M/S UND Atılım

text: 7. heinäkuuta 2001 tapahtui kölinlasku. 19. lokakuuta alus laskettiin vesille ja 11. tammikuuta 2002 se luovutettiin UND DENIZ TASIMACILIGI AS:n omistukseen, joka rekisteröi sen Turkin lipun alle nimellä "UND Atılım". Kotisatamaksi tuli Istanbul. Tämän jälkeen alus aloitti liikennöinnin Istanbulissa sijaitsevan Pendikin ja Italian Triesten välillä. Matkaan kuluu aluksella aikaa 52 tuntia. Aluksen lastaukseen ja purkamiseen kuluu aikaa viidestä kuuteen tuntia. Vuodesta 2004 vuoteen 2007 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi U.N Ro-Ro İşletmeleri A.Ş:n omistukseen.